qundao/data-zh-poetry huggingface dataset:
次韵呈守庵叔父
作者：罗钦顺
朝代：明

平生防意直如城，忧患无千老太平。闲对金昆终日款，醉看玉树几枝横。养鱼水缩还亲导，采药山深惯独行。谁道古人今不及，鹿门风景正分明。
次韵奉呈大人
作者：罗钦顺
朝代：明

一门重叠被恩光，仰愧慈乌又趋装。清酒已廑先叙别，紫袍犹得自薰香。心期及物才非称，教熟趋庭行合方。闻说便途归仲子，私恩公义总天常。
次韵奉答守庵叔父
作者：罗钦顺
朝代：明

清酒嘉禾别，黄花两度秋。喜闻心转逸，羞与俗同流。步稳风生袂，诗成月满楼。竹林无限好，强半梦中游。
次韵宪副弟元日志喜人日写怀之作
作者：罗钦顺
朝代：明

晴光朝动綵云端，稽拜欣逢后土乾。家庆一门春镇好，皇恩三世海同宽。琼葩的历含残雪，瑞霭氤氲绕画阑。早晚赐休应有诏，鲤庭从此日承欢。流佣无处觅宗襟，何意春云又作阴。把酒未消今日闷，读书曾见古人心。望悬北斗虚回柄，责在群公合受箴。赖有庭梅为伴久，愁来犹得对花吟。
次韵宪副弟元日志喜人日写怀之作·其一
作者：罗钦顺
朝代：明

晴光朝动綵云端，稽拜欣逢后土乾。家庆一门春镇好，皇恩三世海同宽。琼葩的历含残雪，瑞霭氤氲绕画阑。早晚赐休应有诏，鲤庭从此日承欢。
次韵宪副弟元日志喜人日写怀之作·其二
作者：罗钦顺
朝代：明

流佣无处觅宗襟，何意春云又作阴。把酒未消今日闷，读书曾见古人心。望悬北斗虚回柄，责在群公合受箴。赖有庭梅为伴久，愁来犹得对花吟。
次韵宪副弟独游金鱼洲
作者：罗钦顺
朝代：明

一见洲形便识名，去年曾此共临清。路盘绝岸游踪少，秋透遥山望眼明。老树新篁均雨露，浴凫飞鹭各心情。虽然独往堪乘兴，谁与诗成劝一觥。
次韵寄二弟并自述
作者：罗钦顺
朝代：明

同朝同气复同居，看取荆花满意舒。斗附北辰喉舌正，春生严棘网罗除。笑谈自可兼三益，变动还应玩六虚。饮酒饫时遥念我，磁罂无谢玉为壶。奉亲堂上是安居，春酒杯长日自舒。已向园林成独乐，不知廊庙富新除。读残帝典孤灯在，参透禅机万象虚。药笼秖今多国老，閒身聊寄老翁壶。天涯书到动经年，字满长笺又短笺。小日弟兄原竞爽，一时名位总光前。从知有道兴明哲，自信无媒合蹇连。身世未应容易了，古书何啻一囊钱。
次韵寄二弟并自述·其一
作者：罗钦顺
朝代：明

同朝同气复同居，看取荆花满意舒。斗附北辰喉舌正，春生严棘网罗除。笑谈自可兼三益，变动还应玩六虚。饮酒饫时遥念我，磁罂无谢玉为壶。
次韵寄二弟并自述·其三
作者：罗钦顺
朝代：明

天涯书到动经年，字满长笺又短笺。小日弟兄原竞爽，一时名位总光前。从知有道兴明哲，自信无媒合蹇连。身世未应容易了，古书何啻一囊钱。
次韵寄二弟并自述·其二
作者：罗钦顺
朝代：明

奉亲堂上是安居，春酒杯长日自舒。已向园林成独乐，不知廊庙富新除。读残帝典孤灯在，参透禅机万象虚。药笼秖今多国老，閒身聊寄老翁壶。
次韵寄二弟并自述寄李敬夫用其送行韵·其一
作者：罗钦顺
朝代：明
体裁：七言律诗

谪仙孙子莹冰清，七步踉蹡五字成。心远独怜山水好，眼高浑看利名轻。存身我已惭龙蛰，縻爵谁应和鹤鸣。别酒半醒回首处，江风吹浪暮云平。
次韵寄答刘中和大尹
作者：罗钦顺
朝代：明

论文尊酒邈佳期，春树愁看暮雨滋。桂管梦回三万里，河阳花发几千枝。庭参鸾鹄登科日，笔扫珠玑退食时。游刃也知馀地在，心君随处合巍巍。
次韵寄荅银台弟
作者：罗钦顺
朝代：明

百岁平分业未光，家庭杯酌但循常。孤踪久合依盘谷，清梦时犹绕建章。江冷鱼龙愁混处，天遥鸿雁忆殊行。何应共暖姜肱被，细讲行藏到夜央。
次韵小雷洲灵芝
作者：罗钦顺
朝代：明

水钓岩栖道亦光，懒将毛骨试仙方。祯祥特地呈三秀，孝友原来萃一堂。白首聚观喧笑语，綵毫描写富篇章。门闾自此须高大，俯瞰黄茆百仞冈。
次韵平阳方懋学秋夜客怀
作者：罗钦顺
朝代：明

坐阅芝兰长谢庭，几番时雨又秋晴。流萤影度乡心切，老鹤声回客梦清。屋里琴书浑冷落，眼中星斗却分明。还山自是寻常事，问取鹏抟九万程。一叶飘黄下碧柯，羁怀强半属诗魔。山围晚市风尘合，月满秋庭草露多。宾主东南原自美，才华西北定谁过。玉泉金井深千尺，汲引无能奈若何。
次韵平阳方懋学秋夜客怀·其一
作者：罗钦顺
朝代：明

坐阅芝兰长谢庭，几番时雨又秋晴。流萤影度乡心切，老鹤声回客梦清。屋里琴书浑冷落，眼中星斗却分明。还山自是寻常事，问取鹏抟九万程。
次韵平阳方懋学秋夜客怀·其二
作者：罗钦顺
朝代：明

一叶飘黄下碧柯，羁怀强半属诗魔。山围晚市风尘合，月满秋庭草露多。宾主东南原自美，才华西北定谁过。玉泉金井深千尺，汲引无能奈若何。
次韵王蓉江对雪效禁体之作
作者：罗钦顺
朝代：明

清光寒气坐来兼，野迥风微势转添。山路盖深时误马，竹枝擎重半欹檐。奇思丙夜军麾急，静觉澄潭钓艇淹。白首并耕浑有幸，多收麰麦未伤廉。
次韵睡起答何中蒙赵元默二举人
作者：罗钦顺
朝代：明

雨中江柳乱毵毵，午枕知君未肯贪。万里珠还南海椟，一般青出白沙蓝。心游物表风斯下，坐到更深月正南。巾帻依然尘不染，苍头犹进晓盆泔。眼前真合口三缄，山有黄精忆旧镵。美酒如渑输客醉，翠屏当牖要人监。吟多未觉风光尽，梦少何妨燕语喃。行止分明天意在，北风长夏送归帆。
次韵睡起答何中蒙赵元默二举人·其一
作者：罗钦顺
朝代：明

雨中江柳乱毵毵，午枕知君未肯贪。万里珠还南海椟，一般青出白沙蓝。心游物表风斯下，坐到更深月正南。巾帻依然尘不染，苍头犹进晓盆泔。
次韵睡起答何中蒙赵元默二举人·其二
作者：罗钦顺
朝代：明

眼前真合口三缄，山有黄精忆旧镵。美酒如渑输客醉，翠屏当牖要人监。吟多未觉风光尽，梦少何妨燕语喃。行止分明天意在，北风长夏送归帆。
次韵答余宗周侍御余时按治辽东
作者：罗钦顺
朝代：明

骢马辽阳路，霜清草树稀。直知临事勇，端慰远人依。过客传新藁，行年损昔非。夜堂孤酌处，南极正腾辉。拙宦终何补，深知转觉稀。来书仍款款，离思重依依。虎豹精神别，虫鱼事业非。何时烧短烛，杯酒共清辉。
次韵答余宗周侍御余时按治辽东·其一
作者：罗钦顺
朝代：明

骢马辽阳路，霜清草树稀。直知临事勇，端慰远人依。过客传新藁，行年损昔非。夜堂孤酌处，南极正腾辉。
次韵答余宗周侍御余时按治辽东·其二
作者：罗钦顺
朝代：明

拙宦终何补，深知转觉稀。来书仍款款，离思重依依。虎豹精神别，虫鱼事业非。何时烧短烛，杯酒共清辉。
次韵答司训光郁先生时致仕归
作者：罗钦顺
朝代：明

愁将病眼看催科，不道刚逢使者过。生理秖凭诗卷足，梦魂原傍陇云多。冰霜晚节松当径，牛女佳期鹊近河。不与故人留一宿，良宵争奈月明何。
次韵答周德孚员外
作者：罗钦顺
朝代：明

并泛长河远，同朝紫禁尊。语传晨缆解，谈款夜灯存。柳幄笼村店，湍雷殷闸门。陟明堪豫贺，公道谢攀援。父书曾遍读，师道讵能尊。窃禄年华远，趋朝职分存。一函终盛礼，五柳忆閒门。相彼沟中瘠，须烦健者援。
次韵答周德孚员外·其一
作者：罗钦顺
朝代：明

并泛长河远，同朝紫禁尊。语传晨缆解，谈款夜灯存。柳幄笼村店，湍雷殷闸门。陟明堪豫贺，公道谢攀援。
次韵答周德孚员外·其二
作者：罗钦顺
朝代：明

父书曾遍读，师道讵能尊。窃禄年华远，趋朝职分存。一函终盛礼，五柳忆閒门。相彼沟中瘠，须烦健者援。
次韵答守庵叔父复官之贺
作者：罗钦顺
朝代：明

社鼠宁容久穴居，时来群愤一朝舒。祖功宗德分明在，苛禁繁文次第除。万里渚鸿飞向北，几人蕉鹿梦成虚。不才也复青毡旧，贺酒亲烦载满壶。
次韵答曾蠡海
作者：罗钦顺
朝代：明

京洛风尘暗九衢，岩松翠饱岁寒馀。晚从故里开新宅，时对青山读旧书。恬养会教春梦少，静观应觉此心虚。南辕北辙成何事，细数平生愧不如。
次韵答曾雪坡
作者：罗钦顺
朝代：明

此行疑是又疑非，赖有高人独我知。义重敢先东郭吊，情深难忘北山诗。即看俎豆桥门日，宁异箪瓢陋巷时。好景别来偏入梦，雪坡春水到愚池。
次韵答欧阳主素掌教
作者：罗钦顺
朝代：明

草堂客到闻新句，花坞春来见小车。阅世头颅浑尽白，向人肝胆未曾疏。窗涵远岫堪晨夕，天纵浮云任卷舒。几度挥毫还念我，剩分珠玉照林居。
次韵答郭本宽大尹
作者：罗钦顺
朝代：明

名题乡榜忆同年，愧以潢污迩槛泉。宦海每怜稀聚首，恩波都幸早归田。君逾大耋知犹健，我有深杯儗共传。藉草春山如见许，乘槎应不羡张骞。
次韵荅吴石楼学士
作者：罗钦顺
朝代：明

累岁开云日有程，向人酬酢礼全生。愁将小数迷金注，不道诸公费玉成。原庙晓晴高树出，公庭春雨乱蛙鸣。报章未就心偏悚，山北山南伐木声。曾舒短翼共云程，偶落天南北路生。人在蓬壶劳梦想，诗来江汉妙裁成。春风未遣梅花尽，阿阁应闻凤鸟鸣。尊酒论文知远近，百年珍重是风声。
次韵荅吴石楼学士·其一
作者：罗钦顺
朝代：明

累岁开云日有程，向人酬酢礼全生。愁将小数迷金注，不道诸公费玉成。原庙晓晴高树出，公庭春雨乱蛙鸣。报章未就心偏悚，山北山南伐木声。
次韵荅吴石楼学士·其二
作者：罗钦顺
朝代：明

曾舒短翼共云程，偶落天南北路生。人在蓬壶劳梦想，诗来江汉妙裁成。春风未遣梅花尽，阿阁应闻凤鸟鸣。尊酒论文知远近，百年珍重是风声。
次韵荅守庵叔父
作者：罗钦顺
朝代：明

百年诗酒乐时雍，清比梅花劲比松。长忆桥门联上寿，举觞惟愿福来崇。官寺原因地势高，宦情常苦送迎劳。何如伴赏东林竹，笑把银黄等一毫。
次韵荅守庵叔父·其一
作者：罗钦顺
朝代：明

百年诗酒乐时雍，清比梅花劲比松。长忆桥门联上寿，举觞惟愿福来崇。
次韵荅守庵叔父·其二
作者：罗钦顺
朝代：明

官寺原因地势高，宦情常苦送迎劳。何如伴赏东林竹，笑把银黄等一毫。
次韵荅王宜安
作者：罗钦顺
朝代：明

好笃金兰自昔年，风标真象抑庵贤。甲庚未论谁为长，糠秕应惭我在前。绕郭云山多种玉，满池春水独栽莲。兴观日诵诗三百，施济庭馀禄二千。梦说事赊便筑野，希颜心苦耐钻坚。名洲久著龙头谶，蓬岛仍栖鹤背仙。会展谋猷资世用，肯将通介逐时迁。高才定有高人识，大器端从大化甄。白发慈闱凭养志，青云难弟况随肩。中书太傅千年谱，武姥澄江万里天。共学斯文空老大，巧逢新格谩颠连。借巢恰似鸣鸠拙，揽镜羞争玉女妍。勇尽敌场疑再贾，灰寒丹灶讶重然。时当易辙聊凭轼，座有知音敢绝弦。珍重交情怜鲍叔，尊严师道愧伊川。虽存立雪寻常地，终欠吟风一二联。肥遁向怀追汉绮，中兴今喜际周宣。长歌宠赠能无和，报国微躯拟并捐。
次韵蔡都尉自喜
作者：罗钦顺
朝代：明

凤箫声协早登仙，金石何如信誓坚。晓入帘帷香滃雾，春融庭院柳铺绵。德门庆衍儿孙令，戚畹名芳远近传。重睹嗣皇如宪祖，未妨诗酒乐馀年。
次顺德
作者：罗钦顺
朝代：明

山势遥连泽潞长，楼台高壮压龙冈。冈头定有寒泉伏，改井随宜也不妨。
次鱼山驿
作者：罗钦顺
朝代：明

断堤疏柳簇茅庐，土著无多半客居。谁似李家兄与弟，共将名字显嘉鱼。
次鸭栏驿对岸
作者：罗钦顺
朝代：明

断山偃蹇卧中流，山下平铺一片洲。茅屋人家生理薄，酒帘斜拂钓鱼舟。
毅轩弟六十不受贺以小诗致意
作者：罗钦顺
朝代：明

宪府归来早，林居十五秋。心诚辞宠利，疏果动宸旒。深户凉初入，前山翠欲流。寿觞宜数举，花甲况荣周。
永章弟永明挥使晚至请次日登虎邱
作者：罗钦顺
朝代：明

笑谈取适元方简，俯仰留情叔子文。白首怡怡还好客，相期同踏虎丘云。
江行即事
作者：罗钦顺
朝代：明

秋晚江湖渐落槽，两涯曾架逐场高。低田水泛常艰食，鲜食堪求若惮劳。
汪石潭分惠新酒兼侑以诗依韵走谢
作者：罗钦顺
朝代：明

寒欺吟笔硬如柴，邻瓮分沾一笑排。透鬲便疑生羽翰，赏心何必论官阶。方传内署名难拟，韵洽同年乐每偕。银烛煖光摇醉眼，报章题就漫称佳。
清明谒陵有感
作者：罗钦顺
朝代：明

曾骑羸马溯秋风，廿载重来鬓已蓬。史馆故人多化鹤，泰陵新树复摩空。山连禁籞春仍碧，花傍斋庐晚更红。坐听白头宫监语，炉烟销尽思无穷。
渡黄河
作者：罗钦顺
朝代：明

汀树风微水不波，急催轻棹过黄河。河流曲折浑无定，凭仗梢翁涉历多。
游白鹿洞
作者：罗钦顺
朝代：明

偶寻白鹿洞中春，初识庐山面目真。双瀑下垂深岁月，五峰高耸切星辰。笃生豪杰宁无继，雄镇江湖合有神。安得结茆当绝顶，此生长作看山人。肩舆晨发路逶迤，树老山深日上迟。古洞有名传白鹿，斯文无恙仰先师。瓣香喜遂平生愿，遗刻贪寻绝妙辞。指点重劳贤别驾，不妨深酌更题诗。断冈深谷少人行，逢著山花不识名。水满稻田群鹭下，林藏茆舍一鸡鸣。儒冠夹道仪俱肃，石刻临溪字半明。追省旧游多漫浪，斯文今日最关情。
游白鹿洞·其一
作者：罗钦顺
朝代：明

偶寻白鹿洞中春，初识庐山面目真。双瀑下垂深岁月，五峰高耸切星辰。笃生豪杰宁无继，雄镇江湖合有神。安得结茆当绝顶，此生长作看山人。
游白鹿洞·其三
作者：罗钦顺
朝代：明

断冈深谷少人行，逢著山花不识名。水满稻田群鹭下，林藏茆舍一鸡鸣。儒冠夹道仪俱肃，石刻临溪字半明。追省旧游多漫浪，斯文今日最关情。
游白鹿洞·其二
作者：罗钦顺
朝代：明

肩舆晨发路逶迤，树老山深日上迟。古洞有名传白鹿，斯文无恙仰先师。瓣香喜遂平生愿，遗刻贪寻绝妙辞。指点重劳贤别驾，不妨深酌更题诗。
游虎丘
作者：罗钦顺
朝代：明

名山不用多妆点，景物由来自有真。客到山巅僧未觉，野烟笼树鸟啼频。
游青原山
作者：罗钦顺
朝代：明

朝访名山露未晞，翠岚浮动欲侵衣。坡头路转松阴合，陇上人閒豆荚肥。泉响遥闻心已净，寺门初到梦先飞。从来剩有烟霞癖，争奈行藏与愿违。
滕王阁新成兼祠文谢二忠次陈高梧都宪韵
作者：罗钦顺
朝代：明

江上重瞻第一楼，按图还是几春秋。衣冠聚会清时事，歌舞销沉异代愁。北斗近檐星尽拱，西山迎客雨初收。俗传泽国须雄镇，赖有中丞肯细诹。两公真不愧儒冠，牛斗秋高剑气寒。百尺新祠连阁起，万年青史当经看。勤王慷慨心俱尽，就义从容事总难。风马云车无近远，他乡何似故乡安。
滕王阁新成兼祠文谢二忠次陈高梧都宪韵·其一
作者：罗钦顺
朝代：明

江上重瞻第一楼，按图还是几春秋。衣冠聚会清时事，歌舞销沉异代愁。北斗近檐星尽拱，西山迎客雨初收。俗传泽国须雄镇，赖有中丞肯细诹。
滕王阁新成兼祠文谢二忠次陈高梧都宪韵·其二
作者：罗钦顺
朝代：明

两公真不愧儒冠，牛斗秋高剑气寒。百尺新祠连阁起，万年青史当经看。勤王慷慨心俱尽，就义从容事总难。风马云车无近远，他乡何似故乡安。
瀛洲会次丰原学先生韵
作者：罗钦顺
朝代：明

开遍春花麦正秋，钟山晴翠满芳洲。地灵合有群仙会，景胜那无七字收。净洗玉盘行海错，徐开霜匣看吴钩。年来自笑无灵气，敢躐丹梯出一头。
瀛洲雅会次刘野亭先生韵
作者：罗钦顺
朝代：明

垣竹埤梧映碧溪，八龙名氏铄新题。乾坤此会今能再，江汉清流自不西。前席已归黄阁老，雅歌仍和北山藜。黄花待我浑无恙，敢向霜枝着眼低。鄙夫贪住白云溪，一鹤多惭大手题。几忆蓬瀛天远近，又亲谈笑席东西。酒行乐处兼浮白，羹味平时半著藜。千古斯文知未丧，晚风衰柳望中低。分曹多暇复同游，意气驩然隘九州。佳地称为文字饮，清樽嫌及妇人谋。毫端珠玉三千首，眼底衣冠第一流。却恐疏慵参未得，君恩交谊两难酬。黄花对酒胜春游，瓮里蒲萄肯换州。谐谑有时成故事，行藏无处著人谋。病躯每忆三年艾，长楫终轻万里流。琼玖木瓜浑不类，向来诗句若为酬。
瀛洲雅会次刘野亭先生韵·其一
作者：罗钦顺
朝代：明

垣竹埤梧映碧溪，八龙名氏铄新题。乾坤此会今能再，江汉清流自不西。前席已归黄阁老，雅歌仍和北山藜。黄花待我浑无恙，敢向霜枝着眼低。
瀛洲雅会次刘野亭先生韵·其三
作者：罗钦顺
朝代：明

分曹多暇复同游，意气驩然隘九州。佳地称为文字饮，清樽嫌及妇人谋。毫端珠玉三千首，眼底衣冠第一流。却恐疏慵参未得，君恩交谊两难酬。
瀛洲雅会次刘野亭先生韵·其二
作者：罗钦顺
朝代：明

鄙夫贪住白云溪，一鹤多惭大手题。几忆蓬瀛天远近，又亲谈笑席东西。酒行乐处兼浮白，羹味平时半著藜。千古斯文知未丧，晚风衰柳望中低。
瀛洲雅会次刘野亭先生韵·其四
作者：罗钦顺
朝代：明

黄花对酒胜春游，瓮里蒲萄肯换州。谐谑有时成故事，行藏无处著人谋。病躯每忆三年艾，长楫终轻万里流。琼玖木瓜浑不类，向来诗句若为酬。
燕落文光
作者：罗钦顺
朝代：明

螺川门第郁相望，忠节家声远更扬。高栋妥灵来孝感，轻云含雨避文光。表章频重邦君笔，酬酢殷廑宪伯觞。嘉会百年曾有几，诗人端合咏无荒。
环山楼为陈太仆题
作者：罗钦顺
朝代：明

元龙床上有高楼，新占淮南第一州。青翠入窗来不断，图书终日坐忘收。花香客醉酿泉酒，雨霁人争野渡舟。吟送夕阳芳草远，满川云锦散骅骝。
用凤山韵自述
作者：罗钦顺
朝代：明

久矣衰颜变渥丹，梦魂无复到金銮。风高径竹秋偏爽，露浥庭莎夜未阑。笔研废来聊学圃，珩璜抱后稳纫兰。老饕不管傍人笑，官粟犹能满意餐。
用前韵奉寄寿官伯父
作者：罗钦顺
朝代：明

翩翩飞鹭满西雍，老鹤相依只涧松。高岸乌纱摩醉眼，救时勋业付姚崇。四峰骈耸一峰高，好景长牵客梦劳。拙宦有年无寸补，何如赢取伯成毫。
用前韵奉寄寿官伯父·其一
作者：罗钦顺
朝代：明

翩翩飞鹭满西雍，老鹤相依只涧松。高岸乌纱摩醉眼，救时勋业付姚崇。
用前韵奉寄寿官伯父·其二
作者：罗钦顺
朝代：明

四峰骈耸一峰高，好景长牵客梦劳。拙宦有年无寸补，何如赢取伯成毫。
用前韵奉寄西阜叔父
作者：罗钦顺
朝代：明

初度曾经匕箸雍，坐看西阜长高松。簟瓢陋巷诗千首，身自居贫德自崇。仕路崎岖不出高，有心那得为人劳。细签大押干何事，枉费山中万兔毫。
用前韵奉寄西阜叔父·其一
作者：罗钦顺
朝代：明

初度曾经匕箸雍，坐看西阜长高松。簟瓢陋巷诗千首，身自居贫德自崇。
用前韵奉寄西阜叔父·其二
作者：罗钦顺
朝代：明

仕路崎岖不出高，有心那得为人劳。细签大押干何事，枉费山中万兔毫。
用西阜叔父韵谢守庵叔父招饮
作者：罗钦顺
朝代：明

小楼偏得近高居，酒熟常蒙隔壁呼。最喜家庭多寿岂，不妨穷达有乘除。古人可作归元亮，实事堪陈陋子虚。饮到酣时情已洽，天寒何必更投壶。
用韵招二弟小酌
作者：罗钦顺
朝代：明

时平稍缓忧心捣，老至何妨笑口开。已戒张筵花底坐，预期联步午前来。和鸣莫负朝阳扁，晚翠曾廑老父栽。记取诗人歌蟋蟀，一觞一咏亦宜哉。
用韵谢诸父见过赏雪
作者：罗钦顺
朝代：明

雪中清赏就蜗居，坐久还闻冻鸟呼。草率时羞惭饾饤，拜兴常礼荷开除。老亲饮量浑无敌，诸父诗名总不虚。闻说梅梢春意早，拟于花下更携壶。
甲戌初度伏蒙大人宠赐长歌谨用首韵赋诗一章以志感且以申致眉寿之祝
作者：罗钦顺
朝代：明

青田官舍悬弧日，五十年前正此辰。科第偶然承世业，劬劳何有报吾亲。诗来锡福恩逾重，梦想承欢意亦真。犹觉寸心如赤子，灵椿何止八千春。
登岳阳楼
作者：罗钦顺
朝代：明

黏天秋水净无瑕，极目东南感慨赊。心体本来包四海，相如词赋为谁誇。
登西城望广武山
作者：罗钦顺
朝代：明

盖世英雄百战休，黄河依旧绕山流。断垣废垒苍茫外，斜日西风独倚楼。
确斋为礼舍丰城王克振题
作者：罗钦顺
朝代：明

经营世业纡长算，进止王门肃令仪。机巧纷纷都看破，了知诚确是根基。交情旧与中郎稔，今日题诗更及君。想见暮年多乐事，佳儿佳婿总能文。
确斋为礼舍丰城王克振题·其一
作者：罗钦顺
朝代：明

经营世业纡长算，进止王门肃令仪。机巧纷纷都看破，了知诚确是根基。
确斋为礼舍丰城王克振题·其二
作者：罗钦顺
朝代：明

交情旧与中郎稔，今日题诗更及君。想见暮年多乐事，佳儿佳婿总能文。
示允迪允恕二弟
作者：罗钦顺
朝代：明

非引勿登楼，楼高近斗牛。俗人那得溷，同气合相求。至乐存书卷，馀欢付酒瓯。此心浑不妄，溪上有群鸥。非引勿登楼，襟裾或马牛。百年清自足，千古静堪求。风动青纱帐，茶香白玉瓯。凭高时一望，春水正浮鸥。非引勿登楼，遥青爱石牛。静观浑有得，高坐更无求。日暖琴三弄，霜严酒一瓯。只愁江海上，无处着眠鸥。
示允迪允恕二弟·其一
作者：罗钦顺
朝代：明

非引勿登楼，楼高近斗牛。俗人那得溷，同气合相求。至乐存书卷，馀欢付酒瓯。此心浑不妄，溪上有群鸥。
示允迪允恕二弟·其三
作者：罗钦顺
朝代：明

非引勿登楼，遥青爱石牛。静观浑有得，高坐更无求。日暖琴三弄，霜严酒一瓯。只愁江海上，无处着眠鸥。
示允迪允恕二弟·其二
作者：罗钦顺
朝代：明

非引勿登楼，襟裾或马牛。百年清自足，千古静堪求。风动青纱帐，茶香白玉瓯。凭高时一望，春水正浮鸥。
秋答尹宪副先生
作者：罗钦顺
朝代：明

顿收佳什见情亲，一字都来不犯尘。秋院挥毫风正爽，晓窗开卷墨犹新。论心每忆同游处，矫首难忘奉别晨。门带清流山附屋，暮年新酒共谁频。天赋微才谅有垠，误蒙新命出枫宸。平生漫许心非石，何道能令鬼不神。报乏涓埃惭厚禄，愁深江海系斯人。争如未老身先退，林下清风世所珍。十年一曲采芝歌，高挂朝冠保太和。风采至今传蜀土，文章从昔重贤科。情萦藻句能多寄，光照寒门辱再过。休怪报章成怠缓，两曹重叠簿书磨。
秋答尹宪副先生·其一
作者：罗钦顺
朝代：明

顿收佳什见情亲，一字都来不犯尘。秋院挥毫风正爽，晓窗开卷墨犹新。论心每忆同游处，矫首难忘奉别晨。门带清流山附屋，暮年新酒共谁频。
秋答尹宪副先生·其三
作者：罗钦顺
朝代：明

十年一曲采芝歌，高挂朝冠保太和。风采至今传蜀土，文章从昔重贤科。情萦藻句能多寄，光照寒门辱再过。休怪报章成怠缓，两曹重叠簿书磨。
秋答尹宪副先生·其二
作者：罗钦顺
朝代：明

天赋微才谅有垠，误蒙新命出枫宸。平生漫许心非石，何道能令鬼不神。报乏涓埃惭厚禄，愁深江海系斯人。争如未老身先退，林下清风世所珍。
秦凤山寄示归休志感之作依韵答之
作者：罗钦顺
朝代：明

向来频试活人丹，此日悬车静入銮。黄鸟多情仍送酒，青山无恙独凭阑。身强底用千金药，境胜应添百亩兰。海内耆英浑有数，几人东向祝加餐。
答欧阳碧溪次韵
作者：罗钦顺
朝代：明

老凭杯酒傲冰霜，惊喜诗筒入醉乡。象管力兼周鼎重，龙泉光射楚天长。调停律吕心偏苦，鞭驾风霆势莫当。千载苏黄门户在，几人携手共升堂。雪月风花引兴同，日来何处倚吟筇。明珠乍捧增新眩，醇酎分沾起宿慵。考德欲寻耆旧传，论交欣见古人风。厚来薄往君休讶，学未成章力已穷。
答欧阳碧溪次韵·其一
作者：罗钦顺
朝代：明

老凭杯酒傲冰霜，惊喜诗筒入醉乡。象管力兼周鼎重，龙泉光射楚天长。调停律吕心偏苦，鞭驾风霆势莫当。千载苏黄门户在，几人携手共升堂。
答欧阳碧溪次韵·其二
作者：罗钦顺
朝代：明

雪月风花引兴同，日来何处倚吟筇。明珠乍捧增新眩，醇酎分沾起宿慵。考德欲寻耆旧传，论交欣见古人风。厚来薄往君休讶，学未成章力已穷。
罗二守复携酒送至新闸
作者：罗钦顺
朝代：明

云树十年多少事，画船尊酒故须深。那堪又作匆匆别，明日今宵两地心。
罗子文侍御坠马伤足有作次韵
作者：罗钦顺
朝代：明

九衢骢马乍停经，赢得都人掉臂行。事出不虞应有数，肤存兼爱岂无惊。少拚日月供衾枕，兼把琴尊养性情。高步天衢玄发在，直须宣力遍苍生。诗句清堪敌草塘，为占诸福定如冈。还台再骋追风骠，宴客仍开昼锦堂。便好喧呼如杜适，可能坚卧似袁僵。他年华毂翱翔地，细雨新桥路莫忘。
罗子文侍御坠马伤足有作次韵·其一
作者：罗钦顺
朝代：明

九衢骢马乍停经，赢得都人掉臂行。事出不虞应有数，肤存兼爱岂无惊。少拚日月供衾枕，兼把琴尊养性情。高步天衢玄发在，直须宣力遍苍生。
罗子文侍御坠马伤足有作次韵·其二
作者：罗钦顺
朝代：明

诗句清堪敌草塘，为占诸福定如冈。还台再骋追风骠，宴客仍开昼锦堂。便好喧呼如杜适，可能坚卧似袁僵。他年华毂翱翔地，细雨新桥路莫忘。
自励
作者：罗钦顺
朝代：明

昔闻爨下桐，乃充伯喈琴。知音苟不作，山水徒高深。平生守章句，中岁勤温寻。新知能几何，淘沙初见金。圣贤谅非远，万里行自今。精诚神所相，无虞力难任。以兹恒夙夜，聊欲忘华簪。峨峨数仞墙，百官纷济济。眇兹墙外躯，所见谅无几。高门日夜辟，欲入谁余柅。柰何迷不思，窜身荆棘里。紫阳基下学，象山明自然。支离与径捷，彼此尝交镌。百年公论定，毕竟谁为偏。昔闻昌黎语，轲死失其传。皇极久不建，西教擅吾权。投人剧妖冶，落网无愚贤。孰辨真顽空，拘肆成痴颠。良心一以溺，作圣何由缘。二程开兴运，勠力扫腥膻。涵养须用敬，致知学攸先。神功合内外，彝训肃昭宣。谁哉乐易简，径欲遗陈编。自然岂不贵，无乃流于禅。孤风邈难嗣，缺月澹寒川。近来白沙老，应执九原鞭。缅思原泉句，今昔几尼渊。宁知下学功，是水可澄鲜。
自励·其一
作者：罗钦顺
朝代：明

昔闻爨下桐，乃充伯喈琴。知音苟不作，山水徒高深。平生守章句，中岁勤温寻。新知能几何，淘沙初见金。圣贤谅非远，万里行自今。精诚神所相，无虞力难任。以兹恒夙夜，聊欲忘华簪。
自励·其三
作者：罗钦顺
朝代：明

紫阳基下学，象山明自然。支离与径捷，彼此尝交镌。百年公论定，毕竟谁为偏。昔闻昌黎语，轲死失其传。皇极久不建，西教擅吾权。投人剧妖冶，落网无愚贤。孰辨真顽空，拘肆成痴颠。良心一以溺，作圣何由缘。二程开兴运，勠力扫腥膻。涵养须用敬，致知学攸先。神功合内外，彝训肃昭宣。谁哉乐易简，径欲遗陈编。自然岂不贵，无乃流于禅。孤风邈难嗣，缺月澹寒川。近来白沙老，应执九原鞭。缅思原泉句，今昔几尼渊。宁知下学功，是水可澄鲜。
自励·其二
作者：罗钦顺
朝代：明

峨峨数仞墙，百官纷济济。眇兹墙外躯，所见谅无几。高门日夜辟，欲入谁余柅。柰何迷不思，窜身荆棘里。
自题半影
作者：罗钦顺
朝代：明

安卧烟霞岁屡移，清羸浑似布衣时。等閒开卷非无益，只悔平生学道迟。早以儒冠对紫宸，三朝遭际忝臣邻。深恩未报身先老，为语儿曹合致身。
自题半影·其一
作者：罗钦顺
朝代：明

安卧烟霞岁屡移，清羸浑似布衣时。等閒开卷非无益，只悔平生学道迟。
自题半影·其二
作者：罗钦顺
朝代：明

早以儒冠对紫宸，三朝遭际忝臣邻。深恩未报身先老，为语儿曹合致身。
至德安驻城南金泉寺
作者：罗钦顺
朝代：明

环寺山重竹树稠，绕城江曲净含秋。僧家亦有奔忙日，只为征骖一夜留。
至金口登高一望
作者：罗钦顺
朝代：明

生受舆夫踏草茅，登临何止助风骚。残山点点浮鹅鸭，阻截狂澜恨不高。
舟中偶作次韵
作者：罗钦顺
朝代：明

江立风前水，山眠雨后霞。旧堤浮半柳，新市聚圆沙。去国蛇添足，防身弩失牙。月华今夕减，愁听隔船笳。
舟行有怀三江宗伯用收字韵奉寄
作者：罗钦顺
朝代：明

离索偏怀老状头，交情自昔两绸缪。已推永叔文章妙，更仰王曾德望优。祖道深杯妨共把，云林倦翮有先投。兰枯莫重经时戚，美实都看晚岁收。
芙蓉书舍为大司成瓯滨先生赋
作者：罗钦顺
朝代：明

瓯滨先生读书处，先秋曾见芙蓉花。时来早作青云客，旧游回首天之涯。天之涯，海之角，书舍新成制纯朴。扁揭芙蓉贵有徵，芙蓉几度开还落。岁岁开花直待秋，红霞百丈媚寒流。向来底事开偏早，王气呈祥不自由。乡闱一举膺高荐，胪传及第人人羡。花有知无未可知，至今盛事传乡县。先生自是读书人，微言次第归经纶。功成合有还乡日，好持杯酒酹花神。花神得酒应增王，书香继继谁能量。但遇先秋一朵开，门前准备车千辆。
萧生循威为余写真复作小影传其家因题一绝
作者：罗钦顺
朝代：明

循威运笔有家风，能与衰颜借壮容。十载江湖心事苦，不知多少见眉峰。
袁城谒韩文公祠罗守质夫复请予登宜春台一览
作者：罗钦顺
朝代：明

浑厚文章百世师，丹青香火郡人思。宜阳水石应堪顾，不似潮阳谢上时。高台孤起郡城中，表里山川四望通。贤守爱民还好客，等闲那肯著游踪。
袁城谒韩文公祠罗守质夫复请予登宜春台一览·其一
作者：罗钦顺
朝代：明

浑厚文章百世师，丹青香火郡人思。宜阳水石应堪顾，不似潮阳谢上时。
袁城谒韩文公祠罗守质夫复请予登宜春台一览·其二
作者：罗钦顺
朝代：明

高台孤起郡城中，表里山川四望通。贤守爱民还好客，等闲那肯著游踪。
观澜为曾峻术赋
作者：罗钦顺
朝代：明

门前屋后双龙水，岸岸青苔送急流。应恨早年无眼力，颇于中道识源头。高人会肯传琴谱，稚子何须理钓钩。便把脚跟牢劄定，芳名从此合多收。
试六馆诸生喜而有作
作者：罗钦顺
朝代：明

夙正衣冠坐讲堂，载歌棫朴兴洋洋。碧梧日上群英合，丹桂风行六馆凉。野马荡回周礼乐，春蚕缫就汉文章。陶镕自愧浑无术，校阅宁辞累日忙。
读桂进士兄弟文字喜而赋之
作者：罗钦顺
朝代：明

坐久香风断续过，入心文字不嫌多。还寻䆳密深沈句，他日重逢奈若何。
读桂进士兄弟文字喜而赋之
作者：罗钦顺
朝代：明
体裁：七言绝句

坐久香风断续过，入心文字不嫌多。还寻邃密深沈句，他日重逢奈若何。
读欧阳碧溪咏雪诸作用韵美之
作者：罗钦顺
朝代：明

雪里豪吟忘旦暮，句中深念亦黔黎。才高岂待搜寻得，兴剧时同戏谑为。稍出肺肝酬大造，还将风雅训诸儿。余衰已甚应藏拙，试问年来和者谁。
谒初祖主簿府君墓太玄观主萧云汉候于途因过观中少憩而归
作者：罗钦顺
朝代：明

双垄亭亭四百秋，总知龟卜契人谋。山形尽向龙门合，王气长依宰树浮。蘋藻荐诚趋后裔，诗书垂裕仰先猷。独怜宦辙驱驰久，今日重来已白头。山势遥瞻百丈雄，佳城盘处却冲融。清溪世远碑相亚，白屋人淳姓偶同。藏剑有光应射斗，出云何意也从龙。诸孙满眼来能数，若报当年种德功。髯翁疑是地行仙，手把熏炉导我前。溪上路穷琳馆出，屋头山合锦屏连。古碑有字浑能辨，鸿宝非人可浪传。追省旧游还一笑，苦寒曾讶酒无权。峥嵘台殿俯清流，潇洒仙翁足应酬。福酒旋温聊共酌，灵砂虽近不须求。风前客裌长林晚，云际钟声古洞秋。先垄隔山才咫尺，一回瞻拜一来游。
谒初祖主簿府君墓太玄观主萧云汉候于途因过观中少憩而归·其一
作者：罗钦顺
朝代：明

双垄亭亭四百秋，总知龟卜契人谋。山形尽向龙门合，王气长依宰树浮。蘋藻荐诚趋后裔，诗书垂裕仰先猷。独怜宦辙驱驰久，今日重来已白头。
谒初祖主簿府君墓太玄观主萧云汉候于途因过观中少憩而归·其三
作者：罗钦顺
朝代：明

髯翁疑是地行仙，手把熏炉导我前。溪上路穷琳馆出，屋头山合锦屏连。古碑有字浑能辨，鸿宝非人可浪传。追省旧游还一笑，苦寒曾讶酒无权。
谒初祖主簿府君墓太玄观主萧云汉候于途因过观中少憩而归·其二
作者：罗钦顺
朝代：明

山势遥瞻百丈雄，佳城盘处却冲融。清溪世远碑相亚，白屋人淳姓偶同。藏剑有光应射斗，出云何意也从龙。诸孙满眼来能数，若报当年种德功。
谒初祖主簿府君墓太玄观主萧云汉候于途因过观中少憩而归·其四
作者：罗钦顺
朝代：明

峥嵘台殿俯清流，潇洒仙翁足应酬。福酒旋温聊共酌，灵砂虽近不须求。风前客裌长林晚，云际钟声古洞秋。先垄隔山才咫尺，一回瞻拜一来游。
谢曾石壁佥宪过访
作者：罗钦顺
朝代：明

一冬才见两朝霜，高盖临门喜欲狂。云雨谩怜翻覆手，利名俱脱战争场。瓦炉续火添和气，尊酒论文款夕阳。豫拟春游何处好，童洲橦寺正相望。
贞寿堂为安福朱仁举人祖母赋
作者：罗钦顺
朝代：明

堂下兰菲桂亦芳，栽培人只在中堂。柏舟自昔关风教，春酒频年祝寿康。过雨遥山朝翠合，凌霜高竹晚阴长。司空为秉春秋笔，两字应垂百世光。
贞母咏
作者：罗钦顺
朝代：明

朝读贞母传，夕吟贞母诗。母寿今八旬，芳名千载垂。昔归君子室，心德两相宜。执手奉承说，黄发以为期。烹凫酌美酒，从容理朱丝。清音正盈耳，桃华犹满枝。溘乘埃风去，弃我真若遗。哀来无昼夜，昼哭声转悲。逝将从君往，重结深长思。有身嗟未判，辛苦安得辞。继体心所切，悬弧事竟奇。深闺寒复暑，长养实勤斯。聪明自天锡，教诲亦不迟。居然富文学，下笔惊主司。名题黄金榜，班簉白玉墀。爵位既频陟，恩封遂屡貤。尊荣倾邑里，光彩焕门楣。盛德固有报，始望那及兹。彼哉须眉具，长佩纷陆离。当几靡定力，王业何由熙。人间有贞母，岂得无男儿。贞母宜万寿，非独闺门师。
贺姊夫杨显正满五旬
作者：罗钦顺
朝代：明

百岁平分鬓未丝，临风玉树记当时。东方玩世多诙达，端木标科擅说辞。遗简尚怀庭训在，芳名赢取旦评推。满堂佳客深更宴，绕屋良田几曲陂。黄菊晚香心共远，紫荆春茂乐偏宜。岩栖有味甘肥遁，天运无情任密移。华旦新年仍受贺，昨非今是早能知。长生祝罢无他语，仙果终看结子垂。
贺竹港建小宗祠联科坊
作者：罗钦顺
朝代：明

岭号延罗兆有开，几从营构见多才。祠堂得地灵龟恊，绰楔凌云过鸟猜。衮衮科名光谱谍，绵绵香火续云来。霜清旦气虹梁举，六伟声高鼓似雷。
赋玉泉
作者：罗钦顺
朝代：明

境胜阴阳会，泉甘草树芳。清池凝玉液，翠壁泻虹光。泽润京师阔，流交渤海长。山前亭子在，游豫忆宣皇。
赠乡旧张克谋
作者：罗钦顺
朝代：明

三十年来往，乡情久更亲。家和浑是福，屋润岂为贫。每爱清尊满，何妨白发新。出门时矫首，钟阜正嶙峋。
赠大司寇赵清溪先生次熊峰太宰韵
作者：罗钦顺
朝代：明

才高当代更多闻，到处真成旱岁云。司寇得人方慰我，留都分务复从君。山河再展于公第，案牍新刊极禹文。偏是后湖风物好，不妨飞盖往来勤。去来心迹喜双清，官署依然接太平。湖水满时莲正发，圜扉空处草还生。争看老气凌霄汉，自倚丹衷答圣明。堂后新碑高几许，知公无愧续题名。
赠大司寇赵清溪先生次熊峰太宰韵·其一
作者：罗钦顺
朝代：明

才高当代更多闻，到处真成旱岁云。司寇得人方慰我，留都分务复从君。山河再展于公第，案牍新刊极禹文。偏是后湖风物好，不妨飞盖往来勤。
赠大司寇赵清溪先生次熊峰太宰韵·其二
作者：罗钦顺
朝代：明

去来心迹喜双清，官署依然接太平。湖水满时莲正发，圜扉空处草还生。争看老气凌霄汉，自倚丹衷答圣明。堂后新碑高几许，知公无愧续题名。
赠引礼舍人曾民悦
作者：罗钦顺
朝代：明

最是曾家好弟兄，相亲相爱自平生。家庭旧业尊黄卷，台榭春风茂紫荆。部檄远廑专使捧，王门争睹曳裾荣。人间浅薄何须论，千载椿津有令名。
赠王宜学时以翰编谪官岭南
作者：罗钦顺
朝代：明

凉风吹客过金陵，尊酒相逢感慨增。路远只知红日近，山深初见白云层。百年谱谍传忠孝，四海交游念寝兴。君力正强吾未老，江楼春暖待重登。
辛未五月九日仲弟允迪自丹阳寄来江行五咏时久候不至遂用其末章韵作一诗答之
作者：罗钦顺
朝代：明

绕门迎候几朝昏，飞盖飘然向大藩。百里江津能自画，五年心事共谁论。虽传谢眺新篇到，应负姜肱旧被存。东海莫教明月上，金樽分照欲伤魂。
过临颍
作者：罗钦顺
朝代：明

颍水趋淮日夜流，几经名县又名州。悬知润及都蒙福，远近无烦子细求。
过丹阳书所见
作者：罗钦顺
朝代：明

丹阳吏卒纷纷过，遥接观风使者回。平挽一舟兼百力，唱呼声合响如雷。
过仪真
作者：罗钦顺
朝代：明

树杪浮屠远露尖，官船梗稻客船盐。十年笑考三年绩，东去还须半月淹。
过内丘
作者：罗钦顺
朝代：明

迎驾心忙驿路修，双旌聊为一箪留。帝丘往来粗能忆，忙里无从问内丘。
过卫辉
作者：罗钦顺
朝代：明

有斐诗篇且解亡，无名公迹故难荒。风埃不辨泉源处，惟见清流绕郭长。
过吴江
作者：罗钦顺
朝代：明

湖心有地还成县，湖面无云总是天。一带西山青点眼，囊中那得买山钱。
过安肃
作者：罗钦顺
朝代：明

万瓦无霜晓更寒，羸躯偏觉旧袍宽。日中一饭方停箸，又报前驱已跨鞍。
过宜沟驿
作者：罗钦顺
朝代：明

宜沟南北栋交加，地拱邦畿错犬牙。驿吏逢迎无别语，趁墟丛里告烧茶。
过常州
作者：罗钦顺
朝代：明

新堞连延表旧城，城中门第半公卿。千红万紫皆春色，白傅园林独擅名。
过彰德
作者：罗钦顺
朝代：明

日中犹未减风棱，把酒安阳慰夙兴。韩氏墓田人共保，不须多事问西陵。
过恨这关
作者：罗钦顺
朝代：明

恨这关头一问名，浪传先主恨难平。居民却有无穷恨，家落黄巾半死生。
过扬州
作者：罗钦顺
朝代：明

两两三三听事人，陶然都是醉乡民。黄昏点鼓移舟去，扬子湾头月似银。
过无锡
作者：罗钦顺
朝代：明

好山如画隔苍烟，洗耳空怀第二泉。要识太平涵育久，古城为路半无砖。
过汉川县
作者：罗钦顺
朝代：明

一峰圆耸映湖明，却借川名表县名。城市萧条官吏少，鹄袍犹喜见诸生。
过沙河县
作者：罗钦顺
朝代：明

十里浮沙一带河，冬来惟是摄衣过。民间大欠耕桑地，霖潦无端占却多。
过牌洲驿
作者：罗钦顺
朝代：明

地平山迥渺洪流，西啮东吞得自由。道是牌洲须记取，驿楼仍在水中浮。
过白沟河
作者：罗钦顺
朝代：明

高柱长梁跨急流，淡云寒日使人愁。兵家几度分成败，青史千年记白沟。
过真定
作者：罗钦顺
朝代：明

北岳横分第一支，滹沱南抱正流澌。昔人话好行还忆，玉食无忘麦饭时。
过西平
作者：罗钦顺
朝代：明

片片秋田总过犁，满原晴色树高低。欲从父老诹生聚，清昼无缘驻马蹄。
过赵州闻伍朝信都宪以迎驾东行仅先数刻
作者：罗钦顺
朝代：明

我自南来宪节东，赵州城里各匆匆。承恩正属旋銮日，会向苍龙阙下逢。
过邯郸午饭有蕈
作者：罗钦顺
朝代：明

几为膏粱错用心，饥肠吾已惯芝蕈。邯郸梦巧浑难说，七字哦成付赏音。
过邵伯
作者：罗钦顺
朝代：明

闻说去年湖水汎，旧痕依约半柴扉。今年一饱天公赐，处处牛车刈麦归。
过金山
作者：罗钦顺
朝代：明

八年三度金山过，图报君亲总未能。磐石隐江清见底，濯缨无路愧山僧。
过长葛
作者：罗钦顺
朝代：明

一番朝雨净浮埃，长葛云林望里开。风动轻帷如有意，好山东面送青来。
连日客至
作者：罗钦顺
朝代：明

庭草朝来满意青，屐痕交处便凋零。从前不是逢迎懒，恐误诸公伴独醒。
连被公荐不果用士夫有见慰者因赋短章
作者：罗钦顺
朝代：明

朝朝无事也升堂，退坐寒斋日正长。大学中庸频料理，不知身外有轩裳。江汉秋风日夜清，一壶聊对菊花倾。人心自有光明处，变化无端是五行。伊洛渊源世所宗，高谈性理半雷同。若无上蔡除根力，远隔程门一万重。
连被公荐不果用士夫有见慰者因赋短章·其一
作者：罗钦顺
朝代：明

朝朝无事也升堂，退坐寒斋日正长。大学中庸频料理，不知身外有轩裳。
连被公荐不果用士夫有见慰者因赋短章·其三
作者：罗钦顺
朝代：明

伊洛渊源世所宗，高谈性理半雷同。若无上蔡除根力，远隔程门一万重。
连被公荐不果用士夫有见慰者因赋短章·其二
作者：罗钦顺
朝代：明

江汉秋风日夜清，一壶聊对菊花倾。人心自有光明处，变化无端是五行。
送万典簿之衡州
作者：罗钦顺
朝代：明

久客京华鬓未霜，又携书剑赴衡阳。黄金台下人千里，青草湖边雁几行。大国枢机关簿领，小斋风月托壶觞。知君更有登临费，七十二峰秋兴长。
送三坳宗侄邦团
作者：罗钦顺
朝代：明

朝耕暮读承家早，冀北滇南识路多。数酌金陵官舍酒，醉来词气亦平和。吾宗子弟森森在，爱尔清年颇自强。勤俭两言行到底，管教门户日辉光。
送三坳宗侄邦团·其一
作者：罗钦顺
朝代：明

朝耕暮读承家早，冀北滇南识路多。数酌金陵官舍酒，醉来词气亦平和。
送三坳宗侄邦团·其二
作者：罗钦顺
朝代：明

吾宗子弟森森在，爱尔清年颇自强。勤俭两言行到底，管教门户日辉光。
送义兴耕隐徐公还乡
作者：罗钦顺
朝代：明

先生归向毗陵去，木落天高正及秋。万里长风吹潞水，一船明月过扬州。大家文献风流在，暮景林泉福履优。篱下黄花应有待，寿筵深泛紫金瓯。
送俞少司空赴召
作者：罗钦顺
朝代：明

莺求高树有新声，吹起残花弄晓晴。春水欲平桃叶渡，冬卿初别石头城。魏牟江上心能远，显父壶中酒正清。台沼百年馀武烈，秖应前席问苍生。
送刘克柔尚宝祭告南行
作者：罗钦顺
朝代：明

朱函分捧内廷香，旆指西南驿路长。将祀有诚宜受福，登高能赋更飞觞。鹤楼晚照熏残席，牛渚春潮接故乡。须忆明良千载遇，昼游虽乐未容荒。
送刘司寇致仕还苏州
作者：罗钦顺
朝代：明

今日姑苏郡，耆英似洛中。公为刘伯寿，谁儗席君从。白首功名遂，黄麻礼数崇。樊笼真自取，能不羡冥鸿。
送刘循理冬官公差之赣便道过家
作者：罗钦顺
朝代：明

官曹暂入身如客，省檄专承命自天。驿路年华南雁尽，故园春色小桃鲜。功名正属三场后，弩矢宁烦百步先。何处诗怀应更好，郁孤台上俯晴川。
送刘文焕宪副提学福建
作者：罗钦顺
朝代：明

十年声价重朝绅，三世衣冠一味贫。明陟乍辞丹凤阙，昼游先慰白头亲。豺狼道路风霜旧，桃李门墙雨露新。未觉离筵怀抱恶，士风从此定还淳。
送刘汝忠尚宝祭告东海东镇
作者：罗钦顺
朝代：明

晓分青帛出廷中，才地真当海镇雄。马首直迎初上日，旌旄微飏欲回风。亦知物色劳题咏，应有馨香妙感通。十载关心松柏路，更持杯酒酹先公。
送同寅刘可大先生南还
作者：罗钦顺
朝代：明

十年甲第尚青袍，宦业多因养母抛。朝退不辞趋馆数，梦回还念倚门劳。燕山晓送云边骑，岭水秋移月下舠。一日三公真不换，相看吾已愧吾曹。
送同年刘廷璧出知兰州
作者：罗钦顺
朝代：明

吴帆高映楚江秋，转向黄河最上头。落叶打篷疑夜雨，边云仰旆见州楼。男儿意气终能壮，刺史班资亦自优。都下故人长引领，政声多遣向东流。
送吕仲仁少卿之任
作者：罗钦顺
朝代：明

沙头别酒过江醒，满路欢声是德馨。飞盖乍临西涧水，携壶频上醉翁亭。山当户牖瑶琨碧，雨过郊原苜蓿青。同事亦知吾弟忝，书来方自说趋庭。
送吴翰之任北胜州
作者：罗钦顺
朝代：明

大夫官重清时选，荐沐天恩夙志伸。辞阙乍窥丹凤晓，下车初见碧鸡春。治如延寿终移俗，政比阳城却近仁。最是交亲怜远别，便鸿无惜附书频。
送大司成鲁莲北改莅北监
作者：罗钦顺
朝代：明

南北山川总帝畿，贤劳那得谢驱驰。江涛滚滚风初定，燕黍芃芃雨载滋。多学竟须归易简，时文先与变支离。临岐病眼分明在，不负清朝国子师。
送大司空柴公致仕
作者：罗钦顺
朝代：明

相送都门更一程，喜于身退见功成。旧提留钥江山重，新挂朝冠步履轻。綵鹢乱流风正驶，隼旟开路昼偏晴。山林岁晚无尘杂，几个松筠是友生。
送大司马张泾川进太子少傅致仕归全州
作者：罗钦顺
朝代：明

频岁求归始得归，此心惟是老天知。寇公闻望无多辈，白傅风流又一时。帆向潇湘秋色远，首回钟阜夕阳迟。能将捧日排云手，尽采山中五色芝。
送大宗伯王公入朝
作者：罗钦顺
朝代：明

束发事明主，久矣勤疏附。息偃且南都，雍容奉王度。功成期月间，四曹靡留务。持此赞熙哉，皇心副倾注。午棹龙江津，昏钟广陵渡。望望春明门，靡靡朝天路。旭日绕龙鳞，仙班簉鹓鹭。乃眷世臣良，三接隆恩遇。庶弘造膝规，允慰儒绅慕。
送大理胡伯珩迁少卿北上
作者：罗钦顺
朝代：明

北人官向北京迁，骑鹤扬州不论钱。原隰皇华如旧识，官河新水快重沿。手无高下冤须白，心有经纶发正玄。因送年家还自省，坐惭清俸欲归田。
送大理胡伯珩迁少卿北上
作者：罗钦顺
朝代：明

酒尊深几许，离思浩纷纷。城日迟烘柳，江风暖送云。近郊行色尽，双阙曙光分。想见皋陶作，嘉谟一正君。
送太宰廖公之任南京
作者：罗钦顺
朝代：明

春风飞盖出长安，兰臭弥襟执别难。河近故园分马颊，山临东省见龙蟠。经纶业共年华远，举措功归士习端。便儗从公从未得，永怀遥寄碧琅玕。
送太宰林公入朝
作者：罗钦顺
朝代：明

暄阳舒万汇，花叶光薿薿。燕饯属芳辰，衣冠纷萃止。初筵颙有孚，既醉胥燕喜。潇洒瀛洲仙，雍容尚书履。万里远朝天，初发龙江涘。箫鼓喧中流，凫鹥满新水。仳离谁不怀，余心特殊此。自古经济资，清光恒密迩。
送学士李石城先生诣阙里祭告
作者：罗钦顺
朝代：明

衔命专车驾四骐，雄藩冠盖远追随。暂停秘阁裁书笔，细讲虞庠释奠仪。泗水秋风千古意，东山明月几篇诗。眼前不用论兴废，天地无穷祀典垂。
送学正萧乃禛同考应天事毕还定庠
作者：罗钦顺
朝代：明

秦淮西畔棘闱深，夜烛晨光最苦心。自信吹嘘遗朽木，总知淘汰得精金。儒门谱谍端能继，客路风霜亦惯禁。此去三鳣佳兆恊，再从天上叙乡音。
送封君刘先生归陈留
作者：罗钦顺
朝代：明

清朝父子才名重，上国衣冠乐事多。优老旧承天子诏，考槃还赋硕人薖。白云有待开三径，明月相随过九河。物外高怀谁共赏，尘途回首一长歌。
送少司寇戈公赴京
作者：罗钦顺
朝代：明

早从周道骋华骖，阅历年深事事谙。诸老共推心德一，两都更践法司三。时须寿考天饶健，人惜暌违酒要酣。王国灵长端有赖，登仙羞听鄙夫谈。
送少司徒郑公进尚书致仕还闽分韵得水字
作者：罗钦顺
朝代：明

早年献策明天子，笔底珠玑烂盈纸。便随群彦集瀛洲，还以三长参国史。綵凤聊依垣竹鸣，白驹不为场苗止。坐惭薄技奉周旋，归把遗经究终始。瓮牖前头翠色多，棹歌声外清流驶。李渤方怀少室居，谢安又向东山起。三秋宪节凛冰霜，六馆春风散桃李。已觉忧勤发渐疏，未论冷热官频徙。分务功高计省堂，赐归恩重尚书履。出处孤踪自不群，卷舒妙道谁能揆。巢父真成一段奇，仲翁宁擅西都美。请看龙江出祖时，送行车马如流水。
送少宗伯杨先生考满赴京
作者：罗钦顺
朝代：明

堂堂建安公，四朝蔼嘉绩。公姓何振振，振振岂天锡。渊源良有开，才华况无敌。一举凌天衢，未脱劬书癖。藻鉴清秋悬，全牛片时析。几微慎周防，中外屡扬历。留都礼乐存，遗文赖参绎。声色初不烦，神人乃胥怿。兹当述职期，凉风满襟掖。离亭一杯酒，永怀自今夕。台省须仁贤，如闻有虚席。文旆倘重来，慰我长亲炙。
送尹其信司训之新昌
作者：罗钦顺
朝代：明

乔木名门远近知，旧官新命老成时。重逢正拟论文细，相送无嫌载酒迟。冰雪戒途应耐冷，江山如画好题诗。凭将实学从头讲，肯作寻章摘句师。
送尹如川副郎奉使靖江
作者：罗钦顺
朝代：明

星郎踪迹半天涯，今日槎头却到家。万里风云随绛节，九原香火拜黄麻。板舆曲尽人间乐，昼锦从教里闬誇。想得盍簪重对酒，东风开遍上林花。
送张司训任汧阳令
作者：罗钦顺
朝代：明

十载清风苜蓿盘，时来今喜拜郎官。尊崇亦自民间起，得失饶经局外观。酒尽江亭催去棹，秋生秦树解征鞍。朱弦只为知音赠，携到琴堂子细弹。
送张敬亭都宪还宣城
作者：罗钦顺
朝代：明

优诏亲承返故乡，春山春水尽增光。悬车已遂题桥志，背郭应开佚老堂。花坞嬉游诗转富，宾筵歌舞昼偏长。也知别有酬恩地，接武亨衢见两郎。
送张虞咨都事考绩赴京兼过华亭省墓
作者：罗钦顺
朝代：明

黄鸟正嘤鸣，垂杨拂曙晴。幕閒都督府，舟发石头城。宦业孚台论，离筵怅友生。向来观国眼，今去转分明。庄简编年就，参军奏绩时。学因庭训笃，忠自孝思移。雨露心兼悚，风尘发未丝。不妨闻鹤唳，休遣滞行期。
送张虞咨都事考绩赴京兼过华亭省墓·其一
作者：罗钦顺
朝代：明

黄鸟正嘤鸣，垂杨拂曙晴。幕閒都督府，舟发石头城。宦业孚台论，离筵怅友生。向来观国眼，今去转分明。
送张虞咨都事考绩赴京兼过华亭省墓·其二
作者：罗钦顺
朝代：明

庄简编年就，参军奏绩时。学因庭训笃，忠自孝思移。雨露心兼悚，风尘发未丝。不妨闻鹤唳，休遣滞行期。
送张黄门经载使云贵
作者：罗钦顺
朝代：明

峥嵘双阙中霄起，谏垣近在红云里。元气潜随北斗移，龙司出内虞廷理。地分清切须英豪，遐想虞廷梦亦劳。簪缨于我诚何有，却恐言高位不高。同年磊落张经载，封事频投心欲惫。弘恭恻目惮更生，潞公敛衽钦唐介。世道明须我辈扶，当机缘底太模糊。轻裘骏马长安道，合有人间大丈夫。如君夙夜宜青琐，春风忽泛湖南舸。黯薄淮阳计不疏，褒求金马谋全左。也知今日重安边，边务惟应足食先。要令万灶貔貅饱，须杜千仓雀鼠穿。青袍拂曙辞金殿，出门步步频留恋。已料先声动五溪，即看行色摇芳甸。日暖官河柳絮飞，清尊欲尽思依依。往来万里多闻见，奏草能令在外稀。
送彭锦衣济永归兰州
作者：罗钦顺
朝代：明

金台云气接金城，去住偏关手足情。经国雄才新遇主，承家能事旧宜兄。百壶且壮登车色，双鲤应传过陇声。眼底太平浑有象，剩哦诗句莫谈兵。
送徐监生亘归临川
作者：罗钦顺
朝代：明

游子促归装，官桥柳乍黄。姓名铨部籍，蒲笋故人觞。风正双帆驶，天高一剑长。家庭多暇日，旧学好商量。
送朱克谐谒告还进贤
作者：罗钦顺
朝代：明

故园桑梓客边心，看遍春花思不禁。得告暂容亲药里，承恩终儗盍朝簪。如云双鬓功名在，向日孤帆驿路深。莫道行囊无一物，王言何止重千金。
送朱推府颙伯考绩赴京
作者：罗钦顺
朝代：明

南山凝翠雨初晴，高树含风彩鹢轻。恋阙不知江路永，过家还趁晚潮平。云霄此去看凌厉，才气从来羡老成。最是平反遗爱远，挽留无计若为情。
送李司徒致仕
作者：罗钦顺
朝代：明

春城车马动，相送满江干。风定尘犹起，潮平酒未阑。急流推勇退，当局羡旁观。珍重尚书履，惟应踏翠峦。温诏从天下，辞荣也自荣。进曾居要地，退始见平生。霄汉冥鸿远，河山昼锦明。遥知行乐处，诗比沁源清。
送李司徒致仕·其一
作者：罗钦顺
朝代：明

春城车马动，相送满江干。风定尘犹起，潮平酒未阑。急流推勇退，当局羡旁观。珍重尚书履，惟应踏翠峦。
送李司徒致仕·其二
作者：罗钦顺
朝代：明

温诏从天下，辞荣也自荣。进曾居要地，退始见平生。霄汉冥鸿远，河山昼锦明。遥知行乐处，诗比沁源清。
送李寿夫司训之繁昌
作者：罗钦顺
朝代：明

秋日河桥杨柳疏，几人携酒送征车。官清最喜逢迎少，俸薄宁论服食馀。红烛夜传斋内火，青山朝对案头书。严君会有东游兴，入馔偏多白白鱼。
送李济之赴宁波贰守任
作者：罗钦顺
朝代：明

暂假霜威肃泰和，又飞文旆入宁波。当官已见勤劳著，敌忾兼闻斩获多。老树疏花江畔影，古声新调别时歌。相知相爱相期远，汗简功名谅不磨。
送李都阃赴江西
作者：罗钦顺
朝代：明

将军赴镇马如龙，宝剑飞霜胆气雄。第一才名光武举，尽多能事振家风。西山晓色旌幢外，南浦秋声鼓角中。翘首云台高万丈，会将歌舞笑儿童。
送杨晋叔亚卿入掌太常
作者：罗钦顺
朝代：明

尊酒江亭送长官，锦帆高挂疾如翰。风生绿树吟怀爽，鸟下平芜望眼宽。清庙骏奔惟德称，治朝精选见才难。台躔已近头仍黑，勋业何劳把镜看。
送杨晋叔京兆之任
作者：罗钦顺
朝代：明

玉立班行忆共朝，金陵重睹旧风标。九天召命来何速，千古心期话未消。酌别盏香初压酒，过江帆趁欲归潮。都人合识韩京兆，佛骨端能手自烧。
送杨瑞虹亚卿谢病还蜀
作者：罗钦顺
朝代：明

昭代家声海内闻，两朝华宠职频分。正趋黄道依红日，俄向青山卧白云。物理亦知无定在，襟怀聊与释忧勤。镜中玄发应难变，满拟重来更策勋。
送杨长史之任
作者：罗钦顺
朝代：明

璧水溶溶老翠芹，湘潭春色又平分。裾长稳向王门曳，调古多从宦邸闻。晓殿光华依大雅，晚窗消息付微醺。有时梦绕同寅地，莫遣缄书隔暮云。
送林博士赴九江贰守任
作者：罗钦顺
朝代：明

手裁桃李尽成阴，此去应劳抚字心。清酒几行赊后会，朱弦三叹有遗音。炉峰日射香烟紫，湓浦潮添雪水深。解愠风行吾亦快，不妨题句满东林。
送林太宰入朝
作者：罗钦顺
朝代：明

宿德登三事，留都领百寮。勋庸随日盛，华衮及春朝。每忆天威近，宁辞驿路遥。祖筵移白昼，文旆倚丹霄。江暖鱼龙跃，风微燕雀娇。碧云淮浦树，明月广陵桥。物色添诗稿，民风听里谣。由来冰作鉴，到处斗横杓。信有安危责，能忘燥湿调。汉庭推丙吉，唐室重房乔。宰府应重入，皇纲助聿昭。拔茅如有象，疏拙分渔樵。
送欧阳诚之出守肇庆
作者：罗钦顺
朝代：明

吉州著姓欧阳氏，六百年来几派分。木本水源推刺史，风流文采到司勋。遥遥祖武今能继，蔼蔼仁声素足闻。多贺端溪诸父老，炎天高荫有青云。
送段廷举掌教之东平
作者：罗钦顺
朝代：明

移官又问东原路，临别匆匆不尽觞。庠序合兴周礼乐，山河犹记汉封疆。行边树绕云帆迥，坐里风回泮藻香。师道正看绳祖武，冰衔重儗荷恩光。
送求古叔还乡
作者：罗钦顺
朝代：明

薰风一棹入秦淮，为惜多年出处乖。官舍晚烟人吏散，灯前觞咏两开怀。家庭肃穆团三从，肝胆轮囷总一身。况是早年曾共学，缊袍那羡锦衣新。平生经义千篇在，老去心情七字能。得丧饱经知有命，当杯何惜醉腾腾。两月清谈未觉穷，归装何事复匆匆。匡时愧我浑无术，怅望东林旧竹丛。
送求古叔还乡·其一
作者：罗钦顺
朝代：明

薰风一棹入秦淮，为惜多年出处乖。官舍晚烟人吏散，灯前觞咏两开怀。
送求古叔还乡·其三
作者：罗钦顺
朝代：明

平生经义千篇在，老去心情七字能。得丧饱经知有命，当杯何惜醉腾腾。
送求古叔还乡·其二
作者：罗钦顺
朝代：明

家庭肃穆团三从，肝胆轮囷总一身。况是早年曾共学，缊袍那羡锦衣新。
送求古叔还乡·其四
作者：罗钦顺
朝代：明

两月清谈未觉穷，归装何事复匆匆。匡时愧我浑无术，怅望东林旧竹丛。
送潘寺正鉴任福建佥事
作者：罗钦顺
朝代：明

棘寺劳多德在人，外台超擢宠恩新。未论富贵还乡里，豫拟澄清到海滨。秋院雨声蕉叶重，晚衙晴色荔枝匀。垂芳汗简应留意，惟有廉公两字真。
送熊峰太宰祭告东行
作者：罗钦顺
朝代：明

百神随帝扶兴运，殷礼春来次第行。祝帛远将周上宰，衣冠迎拜鲁诸生。尧陵孔庙瞻依切，汉检秦碑感慨并。风咏也知馀乐地，玉堂青史仰裁成。
送熊掌教之任无极
作者：罗钦顺
朝代：明

马度河桥柳正黄，青山千里护行装。道尊岂论功名薄，县古曾闻士习良。高座横经朝伐鼓，小斋哦句夜焚香。碧桃天上花如锦，会有人传种树方。
送王伯安入朝
作者：罗钦顺
朝代：明

卮垆联句佛灯前，云散风流顿十年。曾见山东题小录，又闻瀛海遇真仙。一封朝奏心徒切，万里生还命有悬。今日仕优仍好学，独携书卷去朝天。
送王司成考绩
作者：罗钦顺
朝代：明

离筵冰雪瑩征袍，未说官资望已高。恋阙岂辞来往数，过家兼有送迎劳。百年继武仍科第，四海知心总誉髦。春暖雁行分又合，凤池从此对挥毫。
送王司成考绩
作者：罗钦顺
朝代：明
体裁：七言律诗

离筵冰雪莹征袍，未说官资望已高。恋阙岂辞来往数，过家兼有送迎劳。百年继武仍科第，四海知心总誉髦。春暖雁行分又合，凤池从此对挥毫。
送王实庵太宰致仕
作者：罗钦顺
朝代：明

承诏归田鬓未皤，好山徐奉板舆过。人生盛福今如此，身外浮名更若何。四海均平藏妙用，三朝遭际足恩波。梦魂傥忆留都景，飞示新篇莫厌多。
送王慎简乃郎还安成
作者：罗钦顺
朝代：明

一见能令双眼明，谢庭兰玉不胜清。二南诗熟闻来日，五采衣悬别后情。樯上万鸦淮浦树，江头百雉豫章城。经过数寄平安字，莫遣高堂白发生。
送王瓯滨赴北监便道归省
作者：罗钦顺
朝代：明

宠命初临正及瓜，绯袍金带转光华。门墙桃李新千树，南北车书旧一家。晨省细将萱草看，昼游都付里人誇。永嘉前辈仪刑远，心印传来定不差。
送缪州守之任夷陵
作者：罗钦顺
朝代：明

爱国情真圣主怜，岁中官职看频迁。北来制锦蛮烟断，西去行春郢树连。嘉绩尽教光汗简，老怀偏是惜离筵。丁宁至喜亭前柳，浅系东吴万里船。
送罗子文任兴化推官
作者：罗钦顺
朝代：明

离觞欲罢更吟诗，正是诗人别我时。云布晓阴天漠漠，柳含春意日迟迟。亲闱视膳江鱼美，官舍开筵海错宜。珍重案头三尺法，功名何止百年期。
送罗宗器还任闽藩
作者：罗钦顺
朝代：明

东林见月几亏盈，布被藤床客梦清。最绩过烦徵覆考，新诗长得入优评。便民方略仍腾疏，入幕风流独擅名。来鹤亭前春色早，锦袍归映百花明。
送罗宗温太守之思南
作者：罗钦顺
朝代：明

别驾翱翔绝后尘，功成俄领郡符新。从知简拔遭明主，想见敷施慰远人。锦树秋风催画舫，青山春雨映朱轮。三分公事诗兼酒，莫惜篇章附雁频。
送胡伯珩都宪入贺尊号礼成
作者：罗钦顺
朝代：明

刚拂行尘又送行，蝉鸣高树已秋声。使华尽仰中丞贵，嘉会欣逢大礼成。喜动天颜荣昼接，养隆慈极副葵倾。晚风凉月过从地，尊酒从容话两京。
送胡司徒致仕
作者：罗钦顺
朝代：明

寿篇恳著留公句，公竟投簪可奈何。林下清风应更远，镜中疏鬓未全皤。功成不负官曹重，身退还膺宠命多。却把钓游寻往迹，携竿重去弄晴波。
送胡长史之建昌
作者：罗钦顺
朝代：明

亲王开国绥南土，贤傅承恩出禁闱。凤辇龙旂烦扈从，绯袍金带有光辉。当杯莫惜离筵醉，此别应知后会稀。路入官湖诗景好，落霞孤鹜看齐飞。
送茆大卿致仕还溧水
作者：罗钦顺
朝代：明

往日湖西道，风霜我最知。才高终作士，发短欲成丝。优老恩偏重，还山路转夷。不妨琴鹤外，添取送行诗。径竹萧萧在，归来菊正花。青山迎昼锦，醇酒送年华。閒散渔樵狎，尊荣邑里誇。尺书时往复，相去未为遐。
送茆大卿致仕还溧水·其一
作者：罗钦顺
朝代：明

往日湖西道，风霜我最知。才高终作士，发短欲成丝。优老恩偏重，还山路转夷。不妨琴鹤外，添取送行诗。
送茆大卿致仕还溧水·其二
作者：罗钦顺
朝代：明

径竹萧萧在，归来菊正花。青山迎昼锦，醇酒送年华。閒散渔樵狎，尊荣邑里誇。尺书时往复，相去未为遐。
送萧顺之宰古田
作者：罗钦顺
朝代：明

交情千载浑如昨，文雅风流继昔贤。制锦秖今须妙手，梦刀他日看乔迁。仙舟汎汎投前浦，啼鸟依依恋别筵。勤学一生知底用，姓名留取汗青传。
送薛全卿之淮安
作者：罗钦顺
朝代：明

往还不尽斯文好，犹喜分符近在淮。洪范刚柔归拟议，小民休戚系科差。风含画戟森阶戺，雨湿青田尽海涯。期月规模千古事，好音须慰故人怀。
送襄阳郭太守廷章两考还任
作者：罗钦顺
朝代：明

岘山深刻照乾坤，善政千年儗并论。鱼藻载歌荣昼接，虎符重剖慰思存。风前旌旆河南路，雨后桑麻汉上村。送别祇今何必远，伫看玄发入都门。
送许仪宾还南昌
作者：罗钦顺
朝代：明

野色开晴望，榴花照别筵。交情诗卷里，帆影暮云边。天锡恩波阔，人誇戚里贤。论文殊草草，分手思茫然。
送谢掌教夔之任同安
作者：罗钦顺
朝代：明

通家情好比连枝，犹忆宜阳话别时。桃李剩沾春雨化，松筠偏挺岁寒姿。恩颁魏阙新衔润，路绕闽山疋马迟。高士轩今无恙否，便风须遣故人知。
送贾南坞先生奉使安陆恭题兴献帝神主
作者：罗钦顺
朝代：明

宫锦制袍新，承恩出紫宸。暂成千里别，聊劝一杯醇。雾廓淮山晓，花明郢树春。想当挥笔处，光彩动神人。
送赵庭实太守之济南
作者：罗钦顺
朝代：明

入眼风标识贵人，锦袍还似布衣贫。久含鸡舌趋金马，暂别龙颜剖玉麟。千里封疆河济合，百年勋业鼎彝亲。寒风落尽离亭柳，未阻随车有脚春。
送通政冯子佩同年赴京
作者：罗钦顺
朝代：明

先朝同醉杏园春，此会南都仅七人。顾我官资偏耐冷，喜君恩命又更新。庙堂自是忧民地，青紫谁非报主身。高阁离筵殊草草，有怀无惜附书频。小弟银台久备员，长官今喜得高贤。日明梧竹开唐省，风度埙篪恊舜弦。对酒共输情似海，清黄须让笔如椽。因君重起连枝念，为把平安两字传。
送通政冯子佩同年赴京·其一
作者：罗钦顺
朝代：明

先朝同醉杏园春，此会南都仅七人。顾我官资偏耐冷，喜君恩命又更新。庙堂自是忧民地，青紫谁非报主身。高阁离筵殊草草，有怀无惜附书频。
送通政冯子佩同年赴京·其二
作者：罗钦顺
朝代：明

小弟银台久备员，长官今喜得高贤。日明梧竹开唐省，风度埙篪恊舜弦。对酒共输情似海，清黄须让笔如椽。因君重起连枝念，为把平安两字传。
送通政弟赴京
作者：罗钦顺
朝代：明

东园花木正芳菲，谁遣行藏与愿违。还阙未嫌双鬓短，报恩浑觉此身微。柳萦别绪纷如织，风奖征帆疾似飞。诸老会时应有问，幸容衰朽谢朝衣。
送邓正科还南安
作者：罗钦顺
朝代：明

已是聪明不反前，那堪鼻孔更成渊。医门晚遇肱三折，官簿真收效十全。入眼更怜风韵别，论交应觉世情偏。百年种德深深在，诸老留题有钜编。
送邵宪副提学江西
作者：罗钦顺
朝代：明

雨霁官河柳乍晞，仙舟乘涨去如飞。诸生学问存章句，夫子心胸有范围。白鹿洞前云漠漠，聘君亭下草菲菲。从来古意知多少，此日临登愿不违。
送邵宪副提学江西得冰字
作者：罗钦顺
朝代：明

有美儒林秀，无惭国士称。文章明藻火，意气俯丘陵。山雾曾藏豹，天风忽徙鹏。敕从中秘出，官就外台升。正学推胡瑗，诸儒慕李膺。独持风采峻，会睹誉髦兴。雨共芳尊歇，云兼别思凝。炎威方熇熇，珍重玉壶冰。
送郑司徒致仕还乡
作者：罗钦顺
朝代：明

老至飘然谢宠荣，诏书优进地官卿。从知去国心犹赤，见说还山梦已清。驿路暂依红树宿，海邦重订白鸥盟。维驹不尽今朝意，仰斗徒悬后夜情。
送郑司徒致仕还闽
作者：罗钦顺
朝代：明

了却公家事，真成昼锦还。风云清梦断，天地此身闲。人在羲皇上，恩深季孟间。长筹宁复浼，逸驾未容攀。远驿通严传，新杉绕故关。海鸥应渐狎，径竹拟重删。敢告离觞尽，休辞酒量悭。可能分手后，犹得会蓬山。
送郑端典亲家还乡
作者：罗钦顺
朝代：明

十年两度清溪曲，细说家怀及乡俗。前辈凋零足叹嗟，后生满眼多翻覆。逢场思戏酒思沽，有田不耕书不读。行止模糊里闬嗤，门户支离祖先辱。岂知贫贱亦天生，不骄不惰有时亨。析薪能荷自堪乐，缊袍虽敝谁敢轻。千言往复两无忤，爱君潇洒更老成。鬓毛略见数茎白，心地先涵一寸明。山水可游无过此，兹来却奉邦君使。贡金三十铤铤良，结伴八九人人喜。午榻棋声数著高，夜筵杯酌三巡止。豫指归装只要诗，熟知宦况清于水。西斋褊浅难久留，短歌何以写绸缪。两家儿女粗解事，与君垂老应忘忧。百年风月未为少，两段平分后段优。我亦行藏无固必，会当解组共遨游。
送郭正学太守之辰州
作者：罗钦顺
朝代：明

画舫南来日几程，眼前华宠见双旌。宜民岂乏循良政，折狱曾留敬忌名。溪绕旧封蛮路合，砂登新穴贡函盈。临岐重忆当家事，人境还看竹马迎。
送都宪丁应韶入长银台
作者：罗钦顺
朝代：明

著处圆融德称才，还因求旧领银台。看花莫问玄都树，把酒聊空白下杯。心计向来勤独运，庙谟从此属参陪。有时双柏轩中坐，为道顽兄一味呆。
送金司训致仕还镇江
作者：罗钦顺
朝代：明

经阁新成坐有毡，讲馀归兴忽飘然。笑看桃李春风在，贪取烟霞乐事偏。鸥鸟惯来遵渚近，鲥鱼初上入庖鲜。林深地僻新闻少，免得閒愁挠夜眠。
送陈黄门惇贤送父还乡
作者：罗钦顺
朝代：明

安车稳就金陵养，紫诰新貤近侍封。正喜德星移照远，忽闻归兴逼秋浓。银鞍晚巷离亭雨，綵服晨窗别岸钟。此去亦知宽告在，寿筵无日不从容。
送韩大卿赴刑侍任
作者：罗钦顺
朝代：明

宦辙周流四十年，甘棠阴在有诗传。匡时虑远人难识，执法官高地屡迁。朝下午门同辈少，赏寻韦曲晚芳妍。群生共此恢恢网，一道宏纲上属天。
送马汝砺太守还庐州
作者：罗钦顺
朝代：明

帆转濡须鼓急挝，儿童骑竹满晴沙。才倾别酒催行色，便有春风管物华。云气暖通南省树，茶烟清绕使君衙。亦知抚字劳心在，留取功名入世家。
送魏良辅秀才还新建
作者：罗钦顺
朝代：明

万木边江叶尽稀，玉人初抱五经归。悬知后夜趋庭梦，长共孤云断续飞。客路风霜日夜严，行装携去几重毡。丁宁莫怕寒侵骨，耐得寒时骨更坚。千里琴书入故村，朋来何惜酒频温。也应问讯村南北，兵后耕牛几具存。鸡鸣山下小斋幽，曾讶明珠暗里投。千古斯文期共学，科场容易出人头。
送魏良辅秀才还新建·其一
作者：罗钦顺
朝代：明

万木边江叶尽稀，玉人初抱五经归。悬知后夜趋庭梦，长共孤云断续飞。
送魏良辅秀才还新建·其三
作者：罗钦顺
朝代：明

千里琴书入故村，朋来何惜酒频温。也应问讯村南北，兵后耕牛几具存。
送魏良辅秀才还新建·其二
作者：罗钦顺
朝代：明

客路风霜日夜严，行装携去几重毡。丁宁莫怕寒侵骨，耐得寒时骨更坚。
送魏良辅秀才还新建·其四
作者：罗钦顺
朝代：明

鸡鸣山下小斋幽，曾讶明珠暗里投。千古斯文期共学，科场容易出人头。
送黄太宰先生致仕
作者：罗钦顺
朝代：明

马船横压大江湄，且对离筵赋别知。天上风云还似昨，古来卿相亦如斯。青山自是通行路，黄发何妨再起时。家近兰亭春正好，未应高兴减羲之。
送龙孔绍上舍还乡
作者：罗钦顺
朝代：明

浦树迎秋咽早蝉，江风吹雨润离筵。壮怀永结青云上，乡思遥驰白雁前。伴得同声深酒盏，行逢佳景费吟笺。已看头角峥嵘见，此去宁容久在渊。
送龙德宣之任琼州
作者：罗钦顺
朝代：明

同乡同榜复同庚，独以能官早著名。台院风随铜虎去，故园花向锦衣明。从知揽镜心长在，须信乘桴道亦行。尊酒送君还自省，素餐应觉负平生。
途中忆长儿生朝
作者：罗钦顺
朝代：明

节过重阳候欲迁，桑弧曾忆手亲悬。承家要是身先立，细数今年是立年。
途中见野菊盛开有感
作者：罗钦顺
朝代：明

荻篱黄菊手亲栽，预拟清香溢寿杯。庭献迹遥怜野摘，马头三嗅独徘徊。
金陵官舍四首次郭价夫司业韵
作者：罗钦顺
朝代：明

十载经营处，能忘别后情。栋梁天与立，竹树手栽成。再到逢贤主，相看是老生。要知人地称，诗句已全清。师席高南斗，西斋类隐居。窗虚蕉旋展，庭净草新除。庙鼓时惊梦，山云每润书。此中多乐事，谁拟问朝车。剩有论文乐，兼存玩物娱。万形皆至理，一贯乃真儒。习习传天籁，亭亭耸德隅。岁寒吾与汝，那肯向炎趋。璧水传新制，瀛洲又一时。为怜居第好，须遣故人知。细竹连深巷，疏花映短篱。便应携酒去，醉倒亦吾宜。
金陵官舍四首次郭价夫司业韵·其一
作者：罗钦顺
朝代：明

十载经营处，能忘别后情。栋梁天与立，竹树手栽成。再到逢贤主，相看是老生。要知人地称，诗句已全清。
金陵官舍四首次郭价夫司业韵·其三
作者：罗钦顺
朝代：明

剩有论文乐，兼存玩物娱。万形皆至理，一贯乃真儒。习习传天籁，亭亭耸德隅。岁寒吾与汝，那肯向炎趋。
金陵官舍四首次郭价夫司业韵·其二
作者：罗钦顺
朝代：明

师席高南斗，西斋类隐居。窗虚蕉旋展，庭净草新除。庙鼓时惊梦，山云每润书。此中多乐事，谁拟问朝车。
金陵官舍四首次郭价夫司业韵·其四
作者：罗钦顺
朝代：明

璧水传新制，瀛洲又一时。为怜居第好，须遣故人知。细竹连深巷，疏花映短篱。便应携酒去，醉倒亦吾宜。
钤山堂为翰读严惟中赋
作者：罗钦顺
朝代：明

堂上昔年曾聚首，隔江山肯送青来。虽缘客路忙中别，也识天机静里该。文笔迅挥端有助，道心深契了无猜。出门咫尺多芹藻，谁信诒谋更远哉。
长儿琰行年四十族长老而下皆辱来贺儿颇任事宗祠之建豫有劳焉是日榜刻适完余亦良喜因忆前十年赴召北上途中值吾儿生朝曾寄一诗勉之今用原韵赋诗二首见意
作者：罗钦顺
朝代：明

西冈元自阙城迁，新榜宗祠易旧悬。争贺吾儿今四十，微劳差可慰高年。深爱宁随物外迁，寝门晨夕寸心悬。果然百岁从天赐，看汝斑斓七十年。
长儿琰行年四十族长老而下皆辱来贺儿颇任事宗祠之建豫有劳焉是日榜刻适完余亦良喜因忆前十年赴召北上途中值吾儿生朝曾寄一诗勉之今用原韵赋诗二首见意·其一
作者：罗钦顺
朝代：明

西冈元自阙城迁，新榜宗祠易旧悬。争贺吾儿今四十，微劳差可慰高年。
长儿琰行年四十族长老而下皆辱来贺儿颇任事宗祠之建豫有劳焉是日榜刻适完余亦良喜因忆前十年赴召北上途中值吾儿生朝曾寄一诗勉之今用原韵赋诗二首见意·其二
作者：罗钦顺
朝代：明

深爱宁随物外迁，寝门晨夕寸心悬。果然百岁从天赐，看汝斑斓七十年。
闻圣驾已次临清喜而有作
作者：罗钦顺
朝代：明

江南花木竞春深，塞上风云逼岁阴。爱日倚需长一线，管窥应得见天心。
闻逆宦伏诛次澄江公韵
作者：罗钦顺
朝代：明

元恶端宜具五刑，株连仍睹罢三卿。君臣有道终须正，天日无私本自明。堪笑李斯空叹犬，若为冯道尚封瀛。中兴合在周宣上，一揽威权万国平。
陈复清挽章
作者：罗钦顺
朝代：明

吴水东头旧隐村，几株杨柳映柴门。闲中秀句多能办，身后清风凛尚存。药圃燕交春径迹，钓沙龙变晚潮痕。亦知埋骨青山久，深入泉台有湛恩。
陈秉衡刘·二侍御饯余西江第一楼
作者：罗钦顺
朝代：明

酒酣乘兴却登楼，千里湖山豁醉眸。风挟霜威侵骨冷，梅将春意与心谋。绣衣爱客成佳会，彩笔题诗纪胜游。后夜孤舟明月里，顾瞻南斗思悠悠。
雨中过鄱阳湖望庐山不见
作者：罗钦顺
朝代：明

那堪雨脚连山脚，寄与山灵莫浪猜。宇宙要开观物眼，风波方见济川才。卧龙庭院谁专领，跨鹤仙人傥一来。袖有瓣香真自惜，炉峰何日扫莓苔。
题双鹤图
作者：罗钦顺
朝代：明

胎仙本是仙家物，长与群仙作伴閒。何日传书双渡海，误将形影落人间。雨霁秋江净晚汀，凭高一望野田青。閒来不用看图画，好构城南放鹤亭。
题双鹤图·其一
作者：罗钦顺
朝代：明

胎仙本是仙家物，长与群仙作伴閒。何日传书双渡海，误将形影落人间。
题双鹤图·其二
作者：罗钦顺
朝代：明

雨霁秋江净晚汀，凭高一望野田青。閒来不用看图画，好构城南放鹤亭。
题山水画送郭姑夫南还
作者：罗钦顺
朝代：明

竹溪溪上久逃名，乘兴飘然到石城。尊酒笑谈刚匝月，肾肠倾倒见平生。云移远树千峰出，风送归帆一叶轻。福寿直将山海祝，画图持赠不胜情。
题许由传说二图
作者：罗钦顺
朝代：明

箕山树古白云深，孤冢谁封却到今。历数由来归浚哲，荒塘馀论岂堪寻。箕尾储精泰运开，岩居何意画图来。汉文也解徵奇梦，不道黄头乏相才。
题许由传说二图·其一
作者：罗钦顺
朝代：明

箕山树古白云深，孤冢谁封却到今。历数由来归浚哲，荒塘馀论岂堪寻。
题许由传说二图·其二
作者：罗钦顺
朝代：明

箕尾储精泰运开，岩居何意画图来。汉文也解徵奇梦，不道黄头乏相才。
仲春陈瑶光李伯跻先生招游青云山
作者：罗锜
朝代：明

滟滟春波夹碧峰，佳时不负载郫筒。全堤翠湿松围老，二月寒轻柳带松。舒眺莫生今昔感，遨游同寄水云踪。归筇避却从桥险，一任江声送小？。
仲春陈瑶光李伯跻先生招游青云山
作者：罗锜
朝代：明
体裁：七言律诗

滟滟春波夹碧峰，佳时不负载郫筒。全堤翠湿松围老，二月寒轻柳带松。舒眺莫生今昔感，遨游同寄水云踪。归筇避却从桥险，一任江声送小�。
家敬叔至值雨
作者：罗锜
朝代：明

不共佳游亦有时，掀髯一见若新知。清斋只剪园中甲，凉荫如添户外枝。冒雨正思巾折角，避人非为酒攒眉。相留直待收残霭，出听流声满涧陂。
苏未人家仲冉至
作者：罗锜
朝代：明

同上兰舟问小亭，石湖秋水共神形。山馀邃古惊人朴，路入花源见户扃。疏菊经霜颜露赭，新梅需雪蕊含青。藏无万卷兼鱼麦，一片归帆亦暂停。
登黄鹤楼
作者：罗镗
朝代：明
体裁：五言律诗

黄鹤乘仙去，楼仍以鹤名。窗分残日影，潮送隔帘声。笛暗江城静，山连汉树明。孤吟春共远，花鸟独关情。
万蕊菊
作者：罗颀
朝代：明
体裁：七言绝句

晋代宫娥数十千，浔阳江上逐楼船。自从灵宝扬尘后，都上荒篱野径烟。
上之回
作者：罗颀
朝代：明
体裁：古风

上之回，抚西域。开玉门，绥九陌。莎车请吏，大宛送质。匈奴稽首，乌孙屈膝。百蛮同，四海谧。天马来，赤雁获。朱草生，嘉禾茁。盛哉崇丕基，神威震六合。宝鼎见，醴泉开。封疆辟，土宇恢。迈禹迹，越尧规。大汉洪烈孰与齐。
上陵
作者：罗颀
朝代：明

上陵巍哉中有窟，楚拊生堂枝郁郁。野有乔松斧奚从，赤乌飞逝不来叶，鸱枭昼鸣我心悲。
从军行·其一
作者：罗颀
朝代：明
体裁：古风

仗剑朝出门，含凄辞六亲。邻曲置美酒，祖送前溪滨。酒酣众乐作，慰我行从军。征役谅不遥，岂限越与秦。去去莫复留，被甲平东夷。
从军行·其七
作者：罗颀
朝代：明
体裁：古风

清晨秣吾马，整驾至行营。主将犹不识，宁闻众校名。荷矛命徒侣，将赴青田征。军行极劳悴，山势转峥嵘。辛苦何所道，男儿贵垂名。
从军行·其三
作者：罗颀
朝代：明
体裁：古风

县官遣部吏，送我之戍营。去家隔旬月，忧欢两相萦。什伍共牵率，候晨发修程。春早天尚寒，山木鲜敷荣。
从军行·其九
作者：罗颀
朝代：明
体裁：古风

隆冬登高山，旷望极闽吴。昔来桃李花，今已雪载涂。慷慨思故园，行列相喧呼。我行岂徒旋，览辔复南徂。当清巨海隅，一使斯民苏。
从军行·其二
作者：罗颀
朝代：明
体裁：古风

悠悠迈长途，迢迢涉寒涧。故里看渐遥，春日未云晏。昨发西陵陲，今宿富春阪。捐躯赴国忧，负戈何所叹。
从军行·其五
作者：罗颀
朝代：明
体裁：古风

采芑菑田中，伐荆溪麓边。侵晨已启行，日夕犹未安。霜露湿裳服，尘瘴污旌旃。部伍各劳悴，饮食尚或愆。嗟嗟戎行士，草草负戈鋋。
从军行·其八
作者：罗颀
朝代：明
体裁：古风

贼盗布山冈，往来森若麻。捐生寇我垒，咆哮肆爪牙。俦侣委壑死，将军窜水涯。匹身禦勍敌，奋首挥镆铘。虽获戎猛归，援甲自悲嗟。
从军行·其十
作者：罗颀
朝代：明
体裁：古风

建旐徂瓯野，整阵严三军。开榛创戎垒，斩木守要津。贼来相格战，志已无东闽。可惜将校愚，退止问道滨。未战先土溃，坐使黎庶湮。
从军行·其十一
作者：罗颀
朝代：明
体裁：古风

冒暑行山阿，日赫草木焦。溪兽苦炎热，独行向我号。南望建岭巅，嵬嵬一何高。暖炽白日融，冈阜日不毛。持谢邦族间，远役无乃劳。
从军行·其十三
作者：罗颀
朝代：明
体裁：古风

军动自无律，刑杀杂伪真。滥诛及黔黎，戡夷被齐民。日晚入山隅，有客泣水滨。哀哀一何苦，昂首诉苍旻。泣尽赴修川，甘之涧溪濒。
从军行·其十二
作者：罗颀
朝代：明
体裁：古风

独行越荒溪，尸积溪流丹。四郊何萧条，惨戚秋日寒。回顾望修途，凄风集高峦。掩泪自流涕，哀郁伤朱颜。悲哉《城南》诗，古今同所叹。
从军行·其十五
作者：罗颀
朝代：明
体裁：古风

里中遇故人，相与语畴昔。归家门户静，阶除少行迹。蚯蚓穴砌间，蟏蛸网四壁。抚事多踟蹰，不知时节易。上堂拜双亲，入室长太息。
从军行·其十四
作者：罗颀
朝代：明
体裁：古风

自我徂南征，战伐三载馀。离家顾已久，情思郁不舒。昨日收瓯酋，北归欣有期。膏车戒行途，驾言发军垒。暮犹青田宿，朝已丽水辞。
从军行·其四
作者：罗颀
朝代：明
体裁：古风

日旰陟高山，山高鸟不飞。徒步愁力弱，策马畏险巇。猱狖随我行，豺虎怒我啼。轻身先俦侣，勇往多捷驰。
从军行（八首。并序）
作者：罗颀
朝代：明

建施徂瓯野，整阵严三军。
开榛创戎垒，斩木守要津。
贼来相格战，志已无东闽。
可惜将校愚，退止间道滨。
未战先土溃，坐使黎庶湮。¤
从军行（八首。并序）
作者：罗颀
朝代：明

日旰陟高山，山高鸟不飞。徒步愁力弱，策马畏险巇。猱狖随我行，豺豕怒我啼。轻身先俦侣，勇往多捷蹊。去去莫复留，被甲平东夷。山行穷深林，林深人迹稀。五里一荒村，十里无涧溪。路逢饥老翁，投杖向我啼。宣言盗贼暴，民庶久流离。我惜为徒卒，对之空伤悲。贼盗布山冈，往来森若麻。捐生寇我垒，咆哮肆爪牙。俦侣委壑死，将军窜水涯。匹身御劲敌，奋首挥镆铘。虽获猛盗归，援甲自悲嗟。建施徂瓯野，整阵严三军。开榛创戎垒，斩木守要津。贼来相格战，志已无东闽。可惜将校愚，退止间道滨。未战先土溃，坐使黎庶湮。冒暑行山阿，日赫草木焦。溪兽苦炎热，独行向我号。南望建岭巅，嵬嵬一何高。暖炽白日融，冈阜自不毛。持谢邦族间，远役无乃劳。独行越荒溪，尸积溪流丹。四郊何萧条，惨戚秋日寒。回顾望修途，妻风集高峦。掩泪自流涕，哀郁伤朱颜。悲哉《城南》诗，古今同所叹。军动自无律，刑杀杂伪真。滥诛及黔黎，勘夷被齐民。日晚入山隅，有客泣水滨。哀哀一何苦，卬首诉苍旻。泣尽赴修川，甘之涧溪濒。里中遇故人，相与语畴昔。归家门户静，阶除少行迹。蚯蚓穴砌间，絺蛸网四壁。抚事多踟蹰，不知时节易。上堂拜双亲，入室长太息。
从军行（八首。并序）·其一
作者：罗颀
朝代：明

日旰陟高山，山高鸟不飞。徒步愁力弱，策马畏险巇。猱狖随我行，豺豕怒我啼。轻身先俦侣，勇往多捷蹊。去去莫复留，被甲平东夷。
从军行（八首。并序）·其七
作者：罗颀
朝代：明

军动自无律，刑杀杂伪真。滥诛及黔黎，勘夷被齐民。日晚入山隅，有客泣水滨。哀哀一何苦，卬首诉苍旻。泣尽赴修川，甘之涧溪濒。
从军行（八首。并序）·其三
作者：罗颀
朝代：明

贼盗布山冈，往来森若麻。捐生寇我垒，咆哮肆爪牙。俦侣委壑死，将军窜水涯。匹身御劲敌，奋首挥镆铘。虽获猛盗归，援甲自悲嗟。
从军行（八首。并序）·其二
作者：罗颀
朝代：明
体裁：古风

山行穷深林，林深人迹稀。五里一荒村，十里无涧溪。路逢饥老翁，投杖向我啼。宣言盗贼暴，民庶久流离。我惜为徒卒，对之空伤悲。
从军行（八首。并序）·其五
作者：罗颀
朝代：明

冒暑行山阿，日赫草木焦。溪兽苦炎热，独行向我号。南望建岭巅，嵬嵬一何高。暖炽白日融，冈阜自不毛。持谢邦族间，远役无乃劳。
从军行（八首。并序）·其八
作者：罗颀
朝代：明

里中遇故人，相与语畴昔。归家门户静，阶除少行迹。蚯蚓穴砌间，絺蛸网四壁。抚事多踟蹰，不知时节易。上堂拜双亲，入室长太息。
从军行（八首。并序）·其六
作者：罗颀
朝代：明

独行越荒溪，尸积溪流丹。四郊何萧条，惨戚秋日寒。回顾望修途，妻风集高峦。掩泪自流涕，哀郁伤朱颜。悲哉《城南》诗，古今同所叹。
从军行（八首。并序）·其四
作者：罗颀
朝代：明

建施徂瓯野，整阵严三军。开榛创戎垒，斩木守要津。贼来相格战，志已无东闽。可惜将校愚，退止间道滨。未战先土溃，坐使黎庶湮。
双星菊
作者：罗颀
朝代：明
体裁：七言绝句

雕阑并蒂结秋期，岂恨繁华岁暮时。不似碧霄长契阔，银河望断远相思。
夏人歌二章
作者：罗颀
朝代：明
体裁：四言诗

池□涸兮，邦其覆兮。我王乐兮，何不度兮。归彼亳兮，毋助虐兮。（一章）乐兮嬉兮，夏道微兮。我安归兮，我车驱兮，我马驰兮。去彼危兮，何不宜兮。（二章）
月色菊
作者：罗颀
朝代：明
体裁：七言绝句

自种尧年经几秋，婵娟素影露香浮。玉颜空有嫦娥貌，钟尉归时已白头。
木犀画眉
作者：罗颀
朝代：明
体裁：七言绝句

五岭秋香接海波，尉陀宫废少人过。枝头越鸟颦双黛，怨彼苍梧夕照多。
朱鹭
作者：罗颀
朝代：明
体裁：古风

朱鹭，毋逝梁，毋食我菼中鲨鲿。曷不仁，鱼鳖罔驯。我缯斯，施鱼鳖，咸若川泽夷。
杂诗·其三
作者：罗颀
朝代：明
体裁：古风

宋宣舍与夷，鲁定远务人。淳庞自可贵，菲薄不足珍。悲哉三季后，公道遂隐沦。倾夺焉知耻，逊让谁复循。
杂诗·其二
作者：罗颀
朝代：明
体裁：古风

凤雏不能翔，鸿鹄自高举。遗身中林间，羞与众鸟侣。羽翼谅未成，不复思故宇。惜哉无知音，鸗鴳难与语。
杂诗二首
作者：罗颀
朝代：明

凤凰游北极，金风袭郊扃。众秽俱零落，芳草亦不生。徘徊幽岩中，但见松枝青。托根未得所，叹息此孤英。凤雏不能翔，鸿鹄自高举。遗身中林间，羞与众鸟侣。羽翼谅未成，不复思故宇。惜哉无知音，鸂鶒难与语。
杂诗二首·其一
作者：罗颀
朝代：明
体裁：古风

凤凰游北极，金风袭郊扃。众秽俱零落，芳草亦不生。徘徊幽岩中，但见松枝青。托根未得所，叹息此孤英。
杂诗二首·其二
作者：罗颀
朝代：明

凤雏不能翔，鸿鹄自高举。遗身中林间，羞与众鸟侣。羽翼谅未成，不复思故宇。惜哉无知音，鸂鶒难与语。
杂诗（二首）
作者：罗颀
朝代：明

凤雏不能翔，鸿鹄自高举。
遗身中林间，羞与众鸟侣。
羽翼谅未成，不复思故宇。
惜哉无知音，灊騑难与语。
游仙诗二首
作者：罗颀
朝代：明

蟠木倚沧溟，花开隐耀灵。高临四海碧，下视九州青。地远无风雨，天低动日星。不须乘鹤去，三岛亦浮萍。幽径赤城颠，松萝九曲连。千林喧药杵，一嶂起茶烟。深窦源通海，层岩树隐天。携琴就猿鹤，同种玉峰田。
游仙诗二首·其一
作者：罗颀
朝代：明

蟠木倚沧溟，花开隐耀灵。高临四海碧，下视九州青。地远无风雨，天低动日星。不须乘鹤去，三岛亦浮萍。
游仙诗（二首）
作者：罗颀
朝代：明

幽径赤城颠，松萝九曲连。千林喧药杵，一嶂起茶烟。深窦源通海，层岩树隐天。携琴就猿鹤，同种玉峰田。
湖上·其一
作者：罗颀
朝代：明
体裁：五言律诗

东山志匪违，幽涧术苗肥。野树翻鸦响，岩花扑燕飞。湖晴林岫出，水阔渚村微。笑谢红尘客，休过阮裕矶。
湖上·其三
作者：罗颀
朝代：明
体裁：五言律诗

倦寝独披襟，閒庭爱月临。移床避花露，开户纳槐阴。鸟度湖天阔，猿啼涧霭深。苍茫对云野，隐隐数村砧。
湖上·其二
作者：罗颀
朝代：明
体裁：五言律诗

逝水不穷流，沧江汎小舟。沙喧饥蟹出，波涌异鱼游。日月双轮驶，山河一块浮。扣舷歌李白，采药向荒丘。
玛瑙菊
作者：罗颀
朝代：明
体裁：七言绝句

露飘璚液洒西风，麟脯秋深贮已空。自是瑶池会中物，不堪埋没萸园丛。
白牡丹菊
作者：罗颀
朝代：明
体裁：七言绝句

东篱谁识旧花王，自别唐宫处处霜。犹似沈香亭北见，美人凝睡倚新妆。
紫毬菊
作者：罗颀
朝代：明
体裁：七言绝句

一团秋色幻朝霞，摇曳栏干叠绮罗。十对红妆应罢蹴，柴桑兴比晋昌多。
胭脂菊
作者：罗颀
朝代：明
体裁：七言绝句

一簇樱唇缀晚条，每逢摇落倍妖娆。露寒易洒浔阳泪，况是龙山恨未消。
艾而张
作者：罗颀
朝代：明
体裁：古风

艾而张罗，鹰鹯罔过。但我欲致云间鸿，奈尔群雀啾啾何。鸿之飞，极天池。掩浮云，�罔施。畴能顿天纲，恢地网，鸿飞冥冥逝将往。
送下洋客
作者：罗颀
朝代：明

积木连樯杳，烟涛绝域均。星河插天秤，日月转波轮。地坼炎洲迥，山横昧谷邻。岩鸡半夜晓，海树隔年春。玳瑁沙笼蜃，珊瑚窟聚滨。风帆摇鲎媚，霜杼响鲛人。五色翻鲸浪，三花渡鹤津。乡心看斗近，旅梦怯潮频。灯远明南极，舟移按北辰。刀书藩俗古，行说上皇民。
野田黄雀行
作者：罗颀
朝代：明

十亩之间雀啾啾，止蒿集莱鸣相酬。远川遥陌路孔修，原田茫茫禾黍稠。秋来古树风飕岩，夕阳惨淡沉西丘。群飞群下不相求，衔穗食谷安无忧。南有樛木在芳洲，雌雄迫暮共依投。咄哉兹禽多诡谋，性行佻巧谁与俦。穿屋作巢于高楼，食彼粢盛令人愁。非罗非丸致无由，草窃奸宄将何尤。吁嗟此鸟毋久留，愿汝化蛤湮东流。
野田黄雀行
作者：罗颀
朝代：明

十亩之间雀啾啾，止蒿集莱鸣相酬。
远川遥陌路孔修，原田茫茫禾黍稠。
秋来古树风飕嵒，夕阳惨淡沉西丘。
群飞群下不相求，衔穗食谷安无忧。
南有樛木在芳洲，雌雄迫暮共依投。
咄哉兹禽多诡谋，性行佻巧谁与俦。
穿屋作巢于高楼，食彼粢盛令人愁。
非罗非丸致无由，草窃奸宄将何尤。
吁嗟此鸟毋久留，愿汝化蛤湮东流。
野田黄雀行
作者：罗颀
朝代：明
体裁：古风

十亩之间雀啾啾，止蒿集莱鸣相酬。远川遥陌路孔修，原田茫茫禾黍稠。秋来古树风飕飕，夕阳惨淡沉西丘。群飞群下不相求，衔穗食谷安无忧。南有樛木在芳洲，雌雄迫暮共依投。咄哉兹禽多诡谋，性行佻巧谁与俦。穿屋作巢于高楼，食彼粢盛令人愁。非罗非丸致无由，草窃奸宄将何尤。吁嗟此鸟毋久留，愿汝化蛤湮东流。
题山茶喜鹊
作者：罗颀
朝代：明
体裁：七言绝句

平泉一树独先春，枝上灵禽报喜频。似得玉人南海信，绛房含笑露香唇。
题桃花喜鹊画
作者：罗颀
朝代：明
体裁：七言绝句

天台山下客来稀，洞底春芳映晚晖。双鹊飞来枝上噪，玉人应讶阮郎归。
香奁
作者：罗颀
朝代：明
体裁：五言律诗

湖水荡难平，侬愁向晚增。短蓬徒欲剪，浮荇不堪凭。旧织蒲萄锦，新裁芍药绫。持针忘引线，缝就已炎蒸。
鹅翎菊
作者：罗颀
朝代：明
体裁：七言绝句

浴罢山阴旧墨池，断翎如雪点寒枝。月明还恋秋原草，清影䙰褷映曲篱。
黄泽谣二章
作者：罗颀
朝代：明
体裁：古风

黄之泽，骆马沃若，我思王度。黄之陂，骆马騑騑，思我国谋。
九日集尹冲玄枕流亭次虚舟韵
作者：罗黄庭
朝代：明

雅集同倾药玉船，醉眠高枕傍溪边。人添濠濮之间想，梦到羲皇以上年。共佩萸囊簪菊朵，大招酒侣狎诗仙。水天盍各申閒话，亭际欢声彻树巅。
坐尹冲玄荷花片小舫赋赠
作者：罗黄庭
朝代：明

昔集荡云航，今泛荷花片。泊向枕流亭，对月敞文宴。太乙自乘莲，不载青云彦。何若此遨游，诗仙群眷恋。
邓虚舟社长饯余北上即席赋呈
作者：罗黄庭
朝代：明

拌历风霜苦，心悬去路赊。今宵醉霞阁，明日上京华。诗酒情双惬，关津天一涯。感君过期许，上苑望看花。
柳
作者：羽孺
朝代：明
体裁：五言律诗

草阁疏林迥，檐前绕绿杨。章台怜御苑，灞岸惜他乡。系马青春晚，藏乌子夜长。玉关频折赠，离思断人肠。
寄远
作者：羽素兰
朝代：明
体裁：五言绝句

绣户常相忆，阳台未有期。西风吹雁去，说向薄情儿。
招魂
作者：羽素兰
朝代：明
体裁：古风

白云无声山魈啼，桃花落地老鹰饥。苏台古冢夜凄凄，霜根石眼哭莎鸡。死字犹传梦里人，彭祖巫咸依旧春。海波不涸天不远，杜鹃枝上魂当返。
落花
作者：羽素兰
朝代：明

一自相从十八姨，春山游遍故枝移。扑帘时助娇娥绣，点砚常窥骚客诗。国色尚存衣带引，清香不改月明知。蝶来北苑蜂南去，谁向楼头话别离。昨日层冈今曲堤，乍看谁信旧成蹊。尽教拂掠随鸦阵，怪道颠狂伴燕泥。蔡琰忽惊归异域，西施空自忆耶溪。人间离合浑无定，兔去乌来到处迷。一凭风势自徘徊，吹堕东篱成锦堆。无语对人羞粪土，有情留别向莓苔。掉头犹望君王幸，舞袖还随歌扇开。谁道赵家身似燕，不飞金屋委尘埃。才向诗人又酒人，半留窗屋半铺茵。自来姣好根荄薄，却为轻狂转盼频。任是秾华迎淑景，也应飘泊到残春。青阳若得常如旧，子建何须赋洛神。金粉漫天晓日暾，韶华冯尔寄残痕。沾衣不湿风如霰，点案无声蝶乱翻。身在红尘心恋树，朝依绿叶暮归根。人生聚散虽春梦，觉到抛离更断魂。几回墙畔逐飞翰，分付流莺莫报欢。忆昔晓妆争日丽，而今夜雨又春残。每遭俗客呼童扫，曾得游人带笑看。惆怅红颜何处去，青山依旧路漫漫。匪爱春游学浪仙，一心常系故枝边。如奔似逐皆无奈，送雨迎风也可怜。遥望陌头悲柳絮，点残红叶乱云笺。离情不与春霞尽，翠雁钿蝉到处天。
落花·其一
作者：羽素兰
朝代：明
体裁：七言律诗

一自相从十八姨，春山游遍故枝移。扑帘时助娇娥绣，点砚常窥骚客诗。国色尚存衣带引，清香不改月明知。蝶来北苑蜂南去，谁向楼头话别离。
落花·其七
作者：羽素兰
朝代：明
体裁：七言律诗

匪爱春游学浪仙，一心常系故枝边。如奔似逐皆无奈，送雨迎风也可怜。遥望陌头悲柳絮，点残红叶乱云笺。离情不与春霞尽，翠雁钿蝉到处天。
落花·其三
作者：羽素兰
朝代：明
体裁：七言律诗

一凭风势自徘徊，吹堕东篱成锦堆。无语对人羞粪土，有情留别向莓苔。掉头犹望君王幸，舞袖还随歌扇开。谁道赵家身似燕，不飞金屋委尘埃。
落花·其二
作者：羽素兰
朝代：明
体裁：七言律诗

昨日层冈今曲堤，乍看谁信旧成蹊。尽教拂掠随鸦阵，怪道颠狂伴燕泥。蔡琰忽惊归异域，西施空自忆耶溪。人间离合浑无定，兔去乌来到处迷。
落花·其五
作者：羽素兰
朝代：明
体裁：七言律诗

金粉漫天晓日暾，韶华冯尔寄残痕。沾衣不湿风如霰，点案无声蝶乱翻。身在红尘心恋树，朝依绿叶暮归根。人生聚散虽春梦，觉到抛离更断魂。
落花·其六
作者：羽素兰
朝代：明
体裁：七言律诗

几回墙畔逐飞翰，分付流莺莫报欢。忆昔晓妆争日丽，而今夜雨又春残。每遭俗客呼童扫，曾得游人带笑看。惆怅红颜何处去，青山依旧路漫漫。
落花·其四
作者：羽素兰
朝代：明
体裁：七言律诗

才向诗人又酒人，半留窗屋半铺茵。自来姣好根荄薄，却为轻狂转盼频。任是秾华迎淑景，也应飘泊到残春。青阳若得常如旧，子建何须赋洛神。
七月
作者：翁万达
朝代：明

七月度况水，万山盘列营。地偏多暑积，雨过始秋清。沙色留残润，溪声带晚晴。岬云絺袖满，峪鸟木枝鸣。岑寂缘支土，常羊足旅情。欣然想遐举，安得羽毛轻。
九日柬王雪樵总戎
作者：翁万达
朝代：明

他乡九日独登台，喜有王弘送酒来。潦倒甘同陶令放，萧条不学杜陵哀。云连紫塞遥相忆，花簇黄金半已开。新作池亭虚坐久，兼携秋色待君回。
云阳
作者：翁万达
朝代：明

云阳山下白云垂，雁塞天边赤雁飞。目断岭南天万里，春深梦着老莱衣。
入邕州次静峰韵
作者：翁万达
朝代：明

南郡观风去复来，山城水郭亦悠哉。乌云故与旌旗狎，堂署兼无簿岭堆。奎聚辉煌依斗极，时来谈笑定风雷。居人漫拟棠阴地，相戒他年莫伐枚。
入鲁
作者：翁万达
朝代：明

晨发背单甸，云重近鲁城。水连春渚阔，桥度泗阳清。望国仍高雉，尼山横锦屏。崇林郁庙貌，虔谒展平生。
况村道中遇雨戏答诸公得云字二首
作者：翁万达
朝代：明

水亭沙幂忽离群，岚树烟村晓未分。鹤驭重过愁赤暑，隼旟偏惯湿青云。倾盆注玉应怜我，把酒赋诗还忆君。不怯冲泥为清道，前驱那复拥三军。昨宵曾作阳台梦，别路遥看神女云。山径褰衣时雨润，仙舟锁浪蛟龙闻。长干漠漠诸花白，豁野苍苍枫树曛。两地争誇足幽事，更将诗草寄纷纷。
况村道中遇雨戏答诸公得云字二首·其一
作者：翁万达
朝代：明

水亭沙幂忽离群，岚树烟村晓未分。鹤驭重过愁赤暑，隼旟偏惯湿青云。倾盆注玉应怜我，把酒赋诗还忆君。不怯冲泥为清道，前驱那复拥三军。
况村道中遇雨戏答诸公得云字二首·其二
作者：翁万达
朝代：明

昨宵曾作阳台梦，别路遥看神女云。山径褰衣时雨润，仙舟锁浪蛟龙闻。长干漠漠诸花白，豁野苍苍枫树曛。两地争誇足幽事，更将诗草寄纷纷。
初夏移酌独坐亭
作者：翁万达
朝代：明

柏馆萧森客事幽，孤亭徒倚思悠悠。停杯日落青山暮，捲幔风高绿树秋。北极遥瞻虞舜阙，南关疑是仲宣楼。祈连缥缈碧云合，浅薄如何为国谋。
同张静峰诸公泊舟登钟鸣洞得钟字二首
作者：翁万达
朝代：明

落日半江江上峰，岩开面面金芙蓉。何年鬼斧凿天巧，入夏烟花迟客踪。船锁暮云喧聚缆，石鸣空洞扣悬钟。行边兼得探灵异，适兴何须谷口逢。洞口玲珑垂玉钟，仙山绛节偶相从。枫林初听蝉声度，银汉倒看峰影重。呼酒共依丹灶湿，题名应有紫霞封。他时鱼鸟解相忆，不是巫阳云雨踪。
同张静峰诸公泊舟登钟鸣洞得钟字二首·其一
作者：翁万达
朝代：明

落日半江江上峰，岩开面面金芙蓉。何年鬼斧凿天巧，入夏烟花迟客踪。船锁暮云喧聚缆，石鸣空洞扣悬钟。行边兼得探灵异，适兴何须谷口逢。
同张静峰诸公泊舟登钟鸣洞得钟字二首·其二
作者：翁万达
朝代：明

洞口玲珑垂玉钟，仙山绛节偶相从。枫林初听蝉声度，银汉倒看峰影重。呼酒共依丹灶湿，题名应有紫霞封。他时鱼鸟解相忆，不是巫阳云雨踪。
同陈碧洋为泰山之行兼柬王龙溪
作者：翁万达
朝代：明

与尔留连春已深，春山作伴此登临。晨征并辔降风力，野宿炊菰渍客心。应有紫云连岱顶，不妨朱绂近禅林。同游却忆二三子，日日移舟江水浔。
夜发指阳和道忆净儿因念家君及先太府君属情弟侄怆焉有怀四首
作者：翁万达
朝代：明

孤城野旷复星稀，斥堠山前带月驰。海角问鸿怜老父，客边归马恋婴儿。岁时屡值龙蛇蛰，心事那堪僮仆知。绳武亢宗应有托，颓颜衰鬓不胜悲。龙沙岁晚雁何归，鮀济江深鱼正肥。祇为圣明忧塞事，故令癯瘠滞朝衣。富贫元不关兴败，出处因知有是非。辛苦我遑私尺帛，弟兄何以慰重闱。宦族骄狂羞杀人，愁闻弟侄好肥轻。岂思陵谷犹能改，况复箕裘愧此生。鬼瞰高明应不爽，人非刻苦竟何成。作书万里遥相寄，涕泣叮咛冀尔听。我祖承家世所钦，东冈枫树合萧森。从戎每忆当年事，尝胆无忘诸父心。伏腊可能伸薄享，诗书聊以嗣徽音。惭予飘泊违园寝，霜露兴哀泪湿襟。
夜发指阳和道忆净儿因念家君及先太府君属情弟侄怆焉有怀四首·其一
作者：翁万达
朝代：明

孤城野旷复星稀，斥堠山前带月驰。海角问鸿怜老父，客边归马恋婴儿。岁时屡值龙蛇蛰，心事那堪僮仆知。绳武亢宗应有托，颓颜衰鬓不胜悲。
夜发指阳和道忆净儿因念家君及先太府君属情弟侄怆焉有怀四首·其三
作者：翁万达
朝代：明

宦族骄狂羞杀人，愁闻弟侄好肥轻。岂思陵谷犹能改，况复箕裘愧此生。鬼瞰高明应不爽，人非刻苦竟何成。作书万里遥相寄，涕泣叮咛冀尔听。
夜发指阳和道忆净儿因念家君及先太府君属情弟侄怆焉有怀四首·其二
作者：翁万达
朝代：明

龙沙岁晚雁何归，鮀济江深鱼正肥。祇为圣明忧塞事，故令癯瘠滞朝衣。富贫元不关兴败，出处因知有是非。辛苦我遑私尺帛，弟兄何以慰重闱。
夜发指阳和道忆净儿因念家君及先太府君属情弟侄怆焉有怀四首·其四
作者：翁万达
朝代：明

我祖承家世所钦，东冈枫树合萧森。从戎每忆当年事，尝胆无忘诸父心。伏腊可能伸薄享，诗书聊以嗣徽音。惭予飘泊违园寝，霜露兴哀泪湿襟。
太平小晏游可斋韵
作者：翁万达
朝代：明

才华文藻今谁同，君有当年邺下风。杳杳联江浮彩鹢，娟娟遵渚媚云鸿。筵开幸枉瑶轩过，歌罢还看龙剑雄。入夜留连挥候吏，故人心事酒杯中。
失题
作者：翁万达
朝代：明

畿辰昔倾天上露，交降昨洗粤中尘。平生心事可人语，霄梦分明摧石麟。
季夏驻云中
作者：翁万达
朝代：明

云中六月凉如水，塞上千营重似山。缚虏谁将神草结，供军须是血蚨还。青林猎火秋声近，粉堞悲笳暮色间。闻道黄河将饮马，诸君何以镇秦关。
宁化道中
作者：翁万达
朝代：明

怀忧种种山行日，舆病匆匆梅发时。马援功成犹速谤，冯唐身老欲何为。铁山回首惟流泪，龙塞关心知复谁。圣世应多颇牧侣，孤臣终系蓼莪思。
宴别程古川侍御二首
作者：翁万达
朝代：明

仙观突兀城之隈，彤云丽日相招回。门前马跃箫鼓动，塞下花明天地开。交游尘世吾无几，浩荡春风君送来。凭高宴语夕埃净，星斗满天银汉回。边城寂寞喜逢君，王事关心袂复分。竹叶乍倾灵阁酒，奎躔应忆柏台文。青骢晓度祁皇雪，紫塞晴开恒岳云。勋业从来戎马地，请缨何独羡终军。
宴别程古川侍御二首·其一
作者：翁万达
朝代：明

仙观突兀城之隈，彤云丽日相招回。门前马跃箫鼓动，塞下花明天地开。交游尘世吾无几，浩荡春风君送来。凭高宴语夕埃净，星斗满天银汉回。
宴别程古川侍御二首·其二
作者：翁万达
朝代：明

边城寂寞喜逢君，王事关心袂复分。竹叶乍倾灵阁酒，奎躔应忆柏台文。青骢晓度祁皇雪，紫塞晴开恒岳云。勋业从来戎马地，请缨何独羡终军。
岳阳楼诸郡伯见招
作者：翁万达
朝代：明

门对君山开岳阳，湖连巴水带清湘。盍簪偶尔净风雨，促管偏宜歌凤凰。阔浪涵空疑混沌，片云依鸟欲飞扬。青春地主能相恋，客旆何妨滞楚乡。
崇安
作者：翁万达
朝代：明

武夷山前云雨深，浮云闇闇吹高岑。可怜迟暮仍孤旅，未许幽寻违素心。长路悠悠云树隔，沧江寂寂鱼龙沉。乘桴自昔率多梦，刷羽何当归故林。
市中寺
作者：翁万达
朝代：明

竹屋斜开临市墟，桃花背指野人居。东风榆柳歌梵宇，子部郎官拥使车。
席上题扇与张总戎
作者：翁万达
朝代：明

逗浦翻春溜，乘风进钓楂。沙文明翠幔，蓑影落红霞。远树巢莺密，高江飞燕斜。偶来逢细柳，流水见桃花。
平南张别驾携酒约冯次江使君同游思鹅洞舟二首
作者：翁万达
朝代：明

今日平南异昔时，江花汀草自参差。主翁携酒能相访，病客维舟坐不辞。野老聚观喧雨霁，榜人狂报得鱼奇。倚樯日暮歌声动，灯火何妨归路迟。使君同是天涯客，别驾忽来江上春。眼界若为波浪阔，旅怀故纵酒杯频。百年会晤无多日，四海交游今几人。闻说思鹅多古迹，相期登览及芳辰。
平南张别驾携酒约冯次江使君同游思鹅洞舟二首·其一
作者：翁万达
朝代：明

今日平南异昔时，江花汀草自参差。主翁携酒能相访，病客维舟坐不辞。野老聚观喧雨霁，榜人狂报得鱼奇。倚樯日暮歌声动，灯火何妨归路迟。
平南张别驾携酒约冯次江使君同游思鹅洞舟二首·其二
作者：翁万达
朝代：明

使君同是天涯客，别驾忽来江上春。眼界若为波浪阔，旅怀故纵酒杯频。百年会晤无多日，四海交游今几人。闻说思鹅多古迹，相期登览及芳辰。
度咸阳河次洪洋韵
作者：翁万达
朝代：明

县南渭水纡城曲，归旆年来两度过。击楫谁怜思帝室，筑桥虚拟度天河。岸移江上游云动，日落洲前芳草多。极目不须愁绝塞，微躯祇恐负恩波。
得初阳书报自湖李君物故诗以唁之
作者：翁万达
朝代：明

友生遗吾南中报，道尔春明阙下归。洛水忍闻摧折早，海城翻忆往来违。书香有子应能继，岁晚亲朋日见稀。宝剑他年悬陇上，故人松柏几成围。
德安次壁间韵
作者：翁万达
朝代：明

雨意涵江阁，冲寒趣晓行。彤云半浮没，银海忆阴晴。逦逯足能健，敲推句未成。征旗忽林筱，遐思邈莘耕。
忆亲行次
作者：翁万达
朝代：明

古人奉檄非干禄，盛世弹冠还自怜。赋政偶符文武颂，济时行拟剑书传。陇云漠漠开晴日，江水悠悠起暮烟。遥望亲闱重回首，潮生应送五羊船。
怀薛中离二首
作者：翁万达
朝代：明

年来双剑别南州，跃马相逢非旧游。周道秦川皆历险，雁关高阁又经秋。鹿门尔放青山鹤，龙塞予登明月楼。异地可怜迷出处，思君一倍长离忧。幽栖今有薛夫子，时与白云相往来。春载罗浮归药笥，山依玉简起书台。海中仙侣常应聚，梦里宗溪识几回。烟水故林吾不负，拂衣他日共徘徊。
怀薛中离二首·其一
作者：翁万达
朝代：明

年来双剑别南州，跃马相逢非旧游。周道秦川皆历险，雁关高阁又经秋。鹿门尔放青山鹤，龙塞予登明月楼。异地可怜迷出处，思君一倍长离忧。
怀薛中离二首·其二
作者：翁万达
朝代：明

幽栖今有薛夫子，时与白云相往来。春载罗浮归药笥，山依玉简起书台。海中仙侣常应聚，梦里宗溪识几回。烟水故林吾不负，拂衣他日共徘徊。
感雪
作者：翁万达
朝代：明

同云影匝玄冥外，六出霙飘俄顷间。龙漠平看银海阔，虎贲初罢玉门还。近窥瑶镜惊衰鬓，遥忆梅花满故山。酒对山阴频自酌，诗歌招隐待开颜。
新居
作者：翁万达
朝代：明

卜居东城隅，爱兹幽致佳。况心与物远，城市即烟霞。买地方三亩，小屋数间斜。经始三阳月，落成桐已花。风雨聊堪蔽，檐前燕雀誇。门望青山近，篱落带桑麻。邻翁颇纯朴，所乏得频赊。称心欲易足，吾生信有涯。日与息心侣，玄谭阅岁华。高楼与大厦，未暇问谁家。
昭州草亭次韵
作者：翁万达
朝代：明

古柏寒冬翠欲侵，小塘云馆草亭阴。避人未拟蛟龙卧，忧世不忘风雨深。积岁簿书疑梦鹿，有时樽酒对鸣琴。射雕跃马非吾事，流水高山明素心。
有怀鮀浦诸乡朋五首
作者：翁万达
朝代：明

苦忆二三子，相将沧海隅。溪山恣游衍，鱼鸟傍欢呼。绿酒银罂在，青天白日俱。不知月旦里，能数鄙人无。远天惟鸟道，近况逐云愁。燕甸风尘剧，龙沙日月流。亲朋行处少，山水故园秋。却恨当年别，临歧不我留。天凿龙泉洞，峰涵碧海波。石梯斜跨斗，壁字静盘萝。月榻空窥户，莺林可听歌。烟霞怀夙约，岁律愧蹉跎。蓬溪元胜地，鮀济更新渠。龙抱双流合，虹飞百尺馀。流光环浅碧，潮色混空虚。濯月遥怜汝，乘槎合待余。履善承三益，明心鉴百神。抱雏期晚岁，爱日托洪钧。对世闻歌凤，披经溯获麟。将因春草色，潇洒问江津。
有怀鮀浦诸乡朋五首·其一
作者：翁万达
朝代：明

苦忆二三子，相将沧海隅。溪山恣游衍，鱼鸟傍欢呼。绿酒银罂在，青天白日俱。不知月旦里，能数鄙人无。
有怀鮀浦诸乡朋五首·其三
作者：翁万达
朝代：明

天凿龙泉洞，峰涵碧海波。石梯斜跨斗，壁字静盘萝。月榻空窥户，莺林可听歌。烟霞怀夙约，岁律愧蹉跎。
有怀鮀浦诸乡朋五首·其二
作者：翁万达
朝代：明

远天惟鸟道，近况逐云愁。燕甸风尘剧，龙沙日月流。亲朋行处少，山水故园秋。却恨当年别，临歧不我留。
有怀鮀浦诸乡朋五首·其五
作者：翁万达
朝代：明

履善承三益，明心鉴百神。抱雏期晚岁，爱日托洪钧。对世闻歌凤，披经溯获麟。将因春草色，潇洒问江津。
有怀鮀浦诸乡朋五首·其四
作者：翁万达
朝代：明

蓬溪元胜地，鮀济更新渠。龙抱双流合，虹飞百尺馀。流光环浅碧，潮色混空虚。濯月遥怜汝，乘槎合待余。
朔州道
作者：翁万达
朝代：明

柳枝侵夏意仍怯，山麓出泉寒不流。我已十年穿虎窟，地今四月尚狐裘。思乡路远频挥泪，报主身轻何所忧。不惜千金求死士，雕戈直向古丰州。
柬张可山
作者：翁万达
朝代：明

世弃留侯问赤松，赋传彭泽拟陶公。携棋觅旅谁参鹿，抱膝长吟独卧龙。天入青溪明绮练，晴开至简对芙蓉。粤山秦岭愁孤旅，怅望仙踪不可从。
梧州
作者：翁万达
朝代：明

数千里外此弭棹，六七年来曾握符。丹鸟相传悲帝子，白云空复绕苍梧。长江漠漠沙渚没，古堞悠悠风物殊。何处月明堪跨鹤，拂衣今见古人无。
永淳同长溪夜宿
作者：翁万达
朝代：明

联舟投岸火，彀牖却江风。烧烛对长夜，添衣促侍童。差谺矶突浪，荡泊怒潜龙。雷骇千峰动，星看双剑雄。寒敲喧警柝，焰闪误飞虫。旧好诗书在，奇襟巾屦同。不辞行路险，漫拟济川功。霁景及明发，中流任转蓬。
汩罗
作者：翁万达
朝代：明

佞臣有口自纵横，直道何须抱不平。身葬江鱼悲楚客，草连春渚总骚情。居人指点行吟处，清夜时闻佩玉声。剩有幽兰杂芳芷，至今偏向泽边生。
浔阳
作者：翁万达
朝代：明

浔阳邕水接潺湲，六月旌旗烟雨间。偶听乡音疑梦幻，偏惊物色异江关。舟移岸逼蛟龙窟，浪拍凫飞铜鼓湾。纵有青萍逢世险，浮云今日未开颜。
浔阳晚舟
作者：翁万达
朝代：明

浔阳烟雨外，日暮榜人稀。野水连天阔，江村带岸移。鱼龙沾欲动，凫鹭湿安归。去路仍淹沌，问津多是非。
清平道中偕碧洋有感
作者：翁万达
朝代：明

荒戍隐征幰，大风惊乱沙。衣单我与尔，道远客为家。海国日初暖，梧山桃欲花。高情贪日观，孤兴已天涯。
游大钵山西岩刘将军陆侯李三进士同集以横山最高处为韵赋诗三首
作者：翁万达
朝代：明

路连城北晓寒轻，晴入郊干倦眼明。烟树疏村天上下，野塘流水玉纵横。亭亭洞口琪宫出，隐隐林间仙犬鸣。为有嘉宾来胜地，紫芝黄竹放歌声。石磴同登大钵山，相看一笑开心源。身于鸟外尔何有，榻与云连天可扳。眼界可怜尘世事，野情欲扣碧霞关。道人鹤背传书过，神女峰头采药还。天削金莲此山最，解衣呼酒真高会。清虚足下流银河，轻碧歌中散林霭。杂树分荣荫石床，异花齐发团倾盖。形骸虽与万物同，书舄已超尘堨外。
游大钵山西岩刘将军陆侯李三进士同集以横山最高处为韵赋诗三首·其一
作者：翁万达
朝代：明

路连城北晓寒轻，晴入郊干倦眼明。烟树疏村天上下，野塘流水玉纵横。亭亭洞口琪宫出，隐隐林间仙犬鸣。为有嘉宾来胜地，紫芝黄竹放歌声。
游大钵山西岩刘将军陆侯李三进士同集以横山最高处为韵赋诗三首·其三
作者：翁万达
朝代：明

天削金莲此山最，解衣呼酒真高会。清虚足下流银河，轻碧歌中散林霭。杂树分荣荫石床，异花齐发团倾盖。形骸虽与万物同，书舄已超尘堨外。
游大钵山西岩刘将军陆侯李三进士同集以横山最高处为韵赋诗三首·其二
作者：翁万达
朝代：明

石磴同登大钵山，相看一笑开心源。身于鸟外尔何有，榻与云连天可扳。眼界可怜尘世事，野情欲扣碧霞关。道人鹤背传书过，神女峰头采药还。
游阴那山
作者：翁万达
朝代：明

结愿峰头云雾稠，三生檀越旧同流。空巢独吊存乌鹊，露地何人守白牛。声断磬边云纳岫，光回殿阁月窥楼。五更归梦青巅上，强执金吾初拜侯。
灵严寺同碧洋
作者：翁万达
朝代：明

石桥直寺开斜阳，山僧迎客流清商。苍崖翠壁茑萝没，琼草瑶芝云雾香。胜地琪林欣共赏，春风花鸟近相忘。丹筇赤舄随所适，昏黑犹寻甘露浆。
登马退山望邕州次静峰韵
作者：翁万达
朝代：明

初夏来登千仞峰，身同飞鸟思无穷。五花墩树归江上，百雉城楼表粤中。古戍岚烟浮近郭，夕阳萧鼓动悲风。望仙山下草空绿，不是仙人纡玉葱。
秦少游馆有晁无咎先生石像掘土得之有赞
作者：翁万达
朝代：明

二贤流寓此天涯，宋代衣冠称世师。祠枕碧江烟郭外，路连衰草野桥西。石挥尘土辨芳赞，花落海棠非昔时。寂寞江山剩华藻，瞻依空有粤人思。
答父老次韵
作者：翁万达
朝代：明

悬鱼犹漫记当年，陈迹虚劳父老传。偃蹇一身惭我病，低回万死畏人怜。再来鱼鸟能相迓，此去云泥但自全。边事关心拟明发，东风吹上越江船。
紫荆山
作者：翁万达
朝代：明

兹山干地起，不与众峰群。抗胜烟霄上，连骞岳岱分。紫云生绝顶，高树藿清氛。闻有登天路，迢迢独为君。
结愿峰头失题
作者：翁万达
朝代：明

念余昔日共谈经，愧尔词林早立名。摛藻远追唐大历，拜官今出汉承明。春移潞水仙帆杳，秋到芹宫绛帐横。闻说岑溪山万顷，碧梧应有凤凰鸣。
自述
作者：翁万达
朝代：明

廿载匆匆常作客，二毛种种日侵吾。思家独对云中月，得意何如海上凫。瓯泛龙团愁自掇，杯浮桑落醉推扶。退公开口难成笑，但看床头翻战图。
舜原佥宪饮予锦屏山阁四首
作者：翁万达
朝代：明

天边鹓鹭惜离群，高谊招携有使君。槛外新收千雉雨，尊前遥落万峰云。山灵喜奉吏仙旆，阆苑兼传豸史文。胜地相逢情烂熳，留连江上夕阳曛。古刹名楼烟雾稠，坐疑天地一虚舟。听歌不碍琼叶下，倚槛倒看银汉流。仙洞阴苔封碧溜，谁家玉笛横清秋。青袍白马非吾意，黄菊紫芝当暂游。幸陪芳躅共登台，细雨灯前对举杯。紫盖层峦盘郡起，嘉陵清气带江来。拿崖岸树翠相乱，入眼花枝湿欲开。伏窦灵泉如有意，傍筵流出故流回。路悬石磴缘崖入，径绕松篁度涧游。峰起崔嵬移日观，江浮青翠簇蓬丘。遥空秋色团高扇，落日歌声动玉楼。巴女不知摇落早，采芳犹竞芰莲舟。
舜原佥宪饮予锦屏山阁四首·其一
作者：翁万达
朝代：明

天边鹓鹭惜离群，高谊招携有使君。槛外新收千雉雨，尊前遥落万峰云。山灵喜奉吏仙旆，阆苑兼传豸史文。胜地相逢情烂熳，留连江上夕阳曛。
舜原佥宪饮予锦屏山阁四首·其三
作者：翁万达
朝代：明

幸陪芳躅共登台，细雨灯前对举杯。紫盖层峦盘郡起，嘉陵清气带江来。拿崖岸树翠相乱，入眼花枝湿欲开。伏窦灵泉如有意，傍筵流出故流回。
舜原佥宪饮予锦屏山阁四首·其二
作者：翁万达
朝代：明

古刹名楼烟雾稠，坐疑天地一虚舟。听歌不碍琼叶下，倚槛倒看银汉流。仙洞阴苔封碧溜，谁家玉笛横清秋。青袍白马非吾意，黄菊紫芝当暂游。
舜原佥宪饮予锦屏山阁四首·其四
作者：翁万达
朝代：明

路悬石磴缘崖入，径绕松篁度涧游。峰起崔嵬移日观，江浮青翠簇蓬丘。遥空秋色团高扇，落日歌声动玉楼。巴女不知摇落早，采芳犹竞芰莲舟。
舟次驼驴病中冒雨迅发柬梁湘园参戎
作者：翁万达
朝代：明

数屋驼村近，舣舟江上曛。丛篁斜带雨，曲岸暗凝云。湿燕归巢急，鸣蛟得水欣。济时惭我病，夜发并将军。
萧关得家君平安报三首
作者：翁万达
朝代：明

忽听家君有报书，时方少息红纱渠。把缄初启神不戢，惊心藉此欣何如。念予弟妹能共事，愿托晨昏宽倚闾。展彩殷勤忆严训，王程且复驱我车。清平昨奉平安报，环水遥逢华筵开。七十年踰古稀颂，八千春荷大钧培。远游岂为黄金贵，极目欣传青鸟来。拜舞阶前悬寸念，凭高欲上望乡台。南国梅花开不迟，白云迢递海之湄。登门应有神仙客，行路能歌麟趾诗。衣豸陶然承荐锡，种槐频看长新枝。从来平格应多福，不是洪濛有所私。
萧关得家君平安报三首·其一
作者：翁万达
朝代：明

忽听家君有报书，时方少息红纱渠。把缄初启神不戢，惊心藉此欣何如。念予弟妹能共事，愿托晨昏宽倚闾。展彩殷勤忆严训，王程且复驱我车。
萧关得家君平安报三首·其三
作者：翁万达
朝代：明

南国梅花开不迟，白云迢递海之湄。登门应有神仙客，行路能歌麟趾诗。衣豸陶然承荐锡，种槐频看长新枝。从来平格应多福，不是洪濛有所私。
萧关得家君平安报三首·其二
作者：翁万达
朝代：明

清平昨奉平安报，环水遥逢华筵开。七十年踰古稀颂，八千春荷大钧培。远游岂为黄金贵，极目欣传青鸟来。拜舞阶前悬寸念，凭高欲上望乡台。
蓬洲晚登一览楼自酌次壁间韵二首
作者：翁万达
朝代：明

危楼百尺起孤岑，落日登临兴不禁。天近自无尘俗到，江空时有蛟龙吟。纤云依树巧疑坠，明月满城凉欲侵。华盖高高悬紫极，不妨独对酒杯深。高柏丛篁非故岑，凭栏极目思难禁。秦关遥识青牛气，粤海空怀白石吟。鸿雁不来乡信断，簿书无补岁华侵。劳歌慷慨何为尔，倘欲飞归秋又深。
蓬洲晚登一览楼自酌次壁间韵二首·其一
作者：翁万达
朝代：明

危楼百尺起孤岑，落日登临兴不禁。天近自无尘俗到，江空时有蛟龙吟。纤云依树巧疑坠，明月满城凉欲侵。华盖高高悬紫极，不妨独对酒杯深。
蓬洲晚登一览楼自酌次壁间韵二首·其二
作者：翁万达
朝代：明

高柏丛篁非故岑，凭栏极目思难禁。秦关遥识青牛气，粤海空怀白石吟。鸿雁不来乡信断，簿书无补岁华侵。劳歌慷慨何为尔，倘欲飞归秋又深。
蓬辣滩
作者：翁万达
朝代：明

滩高水急吼素秋，雷风动地舟人愁。东去潮阳沧海接，应看此水作平流。
蔡中丞平黎次韵二首
作者：翁万达
朝代：明

将校桓桓出戍城，中丞按剑自提兵。天戈直指欃枪落，汉垒遥连云电生。琼海天开鲸浪静，雷阳秋听凯歌清。丈夫许国报天子，不数燕然空勒名。建牙吹角绕边城，高鸟应知避汉兵。欲使宝刀归渤海，不妨投笔效班生。凯书捷奏龙颜动，画舫归来图笥清。粤国江山千载后，儿童犹识令公名。
蔡中丞平黎次韵二首·其一
作者：翁万达
朝代：明

将校桓桓出戍城，中丞按剑自提兵。天戈直指欃枪落，汉垒遥连云电生。琼海天开鲸浪静，雷阳秋听凯歌清。丈夫许国报天子，不数燕然空勒名。
蔡中丞平黎次韵二首·其二
作者：翁万达
朝代：明

建牙吹角绕边城，高鸟应知避汉兵。欲使宝刀归渤海，不妨投笔效班生。凯书捷奏龙颜动，画舫归来图笥清。粤国江山千载后，儿童犹识令公名。
观牡丹
作者：翁万达
朝代：明

夏入边城草色凄，繁花开向路东西。交枝露退红犹滴，密叶风柔翠欲迷。衣上娇香飞粉堞，酒中高咏转黄鹂。公馀对此成清赏，况复连旬息鼓鼙。
赠紫峰
作者：翁万达
朝代：明

山人住在潼关西，江湖角巾情自怡。屋后紫芝长一尺，无数东风不受吹。
过伏波祠呈长溪郑子
作者：翁万达
朝代：明

乌蛮江水夏连天，伐鼓鼕鼕上濑船。济险幸随双鹢度，论文应忆十年前。树云迢递晴相待，琴鹤因依梦亦牵。新息祇缘贪苡薏，不妨吾辈远行边。
过虎溪
作者：翁万达
朝代：明

虎溪祠屋对山开，白水纡回银汉来。绝顶云霞依石塔，斜阳钟鼓动林隈。远公遗事今存钵，靖节当年此筑台。登眺无缘愧飘忽，石梯度马又寒梅。
送胡思岩二首
作者：翁万达
朝代：明

仙屡昔来燕塞秋，相看近在月支头。青囊丹灶自幽事，白马朱袍翻可愁。世路悠悠常作客，江风飒飒独回舟。何能白日生翰羽，访汝罗浮四百丘。颜姿尔自烟霞色，肝鬲予怀金石交。时下正联天北雁，话馀犹梦海东潮。桑乾一去悲浮梗，恒岳几回明绛霄。署阁空悬孺子榻，塞乡何以慰萧条。
送胡思岩二首·其一
作者：翁万达
朝代：明

仙屡昔来燕塞秋，相看近在月支头。青囊丹灶自幽事，白马朱袍翻可愁。世路悠悠常作客，江风飒飒独回舟。何能白日生翰羽，访汝罗浮四百丘。
送胡思岩二首·其二
作者：翁万达
朝代：明

颜姿尔自烟霞色，肝鬲予怀金石交。时下正联天北雁，话馀犹梦海东潮。桑乾一去悲浮梗，恒岳几回明绛霄。署阁空悬孺子榻，塞乡何以慰萧条。
送陈分教之琼州
作者：翁万达
朝代：明

潮中才子旧知名，挟册翩翩赴上京。学探渊源单卖椟，官依桑梓亦登瀛。岭云端为琴书润，旅况兼无簿牒萦。莫羡苏湖擅桃李，琼台元是粤书生。
途次题壁
作者：翁万达
朝代：明

戎事关心忆去时，风尘荏苒复何之。花枝桃李忽满眼，客路车马无停期。礼法独怜中散放，关山空有杜陵悲。
道平凉访凌谷赵子不遇诗以讯之
作者：翁万达
朝代：明

门巷居连市北桥，期君不见风萧萧。马坡天入云根静，鹤驭谁同仙子招。怀抱终当投夙好，支离安得并高标。凉原秋早暮容敛，回首崆峒明绛霄。
铅山望鹅湖
作者：翁万达
朝代：明

天入鹅湖山对开，陆朱曾此筑居台。台存人去不复返，古木高藤生绿苔。不可异同求往迹，祇缘闻见转迷猜。惭予独抱遗经叹，梦里犹疑得鹿回。
锦屏岩
作者：翁万达
朝代：明
体裁：五言绝句

崖悬百尺古，面削一屏开。
锦屏岩
作者：翁万达
朝代：明

崖悬百尺古，面削一屏开。晴日流丹草，春风长绿苔。
题王君静斋崇慕堂
作者：翁万达
朝代：明

一塌崔嵬里，云空繁露清。丹书侵翠壁，松桂表遗灵。结子频思岵，藏经忆过庭。悲栖增健翮，重见起高冥。
黄梅道中
作者：翁万达
朝代：明

日落山寒云未收，褰帷随鹤度荒丘。猿哀肠断枫林下，雁杳书沉天际头。烟洞有花疑梦蝶，风湍无地可眠鸥。楚云不断鸦千树，鼓角江城生客愁。
龙州对月
作者：翁万达
朝代：明

丽江一曲抱龙州，绛汉遥看明月流。鼓角山城悲远戍，芙蓉秋水总离忧。艨艟静坐消清夜，戎马关心易白头。万里银空愁对雨，纷纷偏映鹭鸦洲。
对三姑五老诸峰
作者：翁人龙
朝代：明
体裁：古风

谁是丁士斧，到此恣盛怒。化工无有知，为三而为五。五者多历年，鬓发浑苍古。人尽畏肃严，我转觉媚妩。云鬟俨侍间，三女粲可数。巫峰愧十二，尚尔恋云雨。老可转如婴，姑亦可称姥。悟此驾高风，下视目为俯。停骖敛鹤翎，孤身倚天柱。
减字木兰花·题日涉园
作者：翁孺安
朝代：明

白云深处。帘捲画楼含暮雨。玉树歌残。野鸟心闲独自看。门摇杨柳。高士纶竿今在否。尚想分题。林外烟岚翠不齐。
浣溪沙·秋日
作者：翁孺安
朝代：明

雁阵才过字一行，碧天沉影散秋光。凉风初沁白罗裳。堕叶井梧旋静砌，含英篱菊护低墙。声声何处捣衣忙。
鹧鸪天
作者：翁孺安
朝代：明

三月听莺绿已肥。香车常趁落红归。道旁蝴蝶能相逐，梦里鸳鸯不肯飞。惜别去，思依依。绣床犹剩舞时衣。博山熏透无人语，院落沉沉冷夕晖。
齐头竹坞
作者：翁延寿
朝代：明

叠干连云翠作堆，笼烟锁雾径三开。千竿矗立迎风舞，万叶萧疏引凤来。六逸飞觞歌渭上，七贤流韵在淇隈。高姿劲节淩霄汉，应有龙孙出草莱。
重游阴那寺
作者：翁思佐
朝代：明

十载重来谒上方，依稀犹似旧僧堂。当时猿鹤如相迓，今夜随人明月乡。共眠一榻在山隈，去住明朝不自裁。请看窗前松月白，早时曾向西中来。
重游阴那寺·其一
作者：翁思佐
朝代：明

十载重来谒上方，依稀犹似旧僧堂。当时猿鹤如相迓，今夜随人明月乡。
重游阴那寺·其二
作者：翁思佐
朝代：明

共眠一榻在山隈，去住明朝不自裁。请看窗前松月白，早时曾向西中来。
重过西湖
作者：翁桓
朝代：明
体裁：七言绝句

风风雨雨鸟空啼，草绿山腰水满堤。画阁己倾歌舞散，十年重到六桥西。
次忻州
作者：翁梦鲤
朝代：明
体裁：五言律诗

故园杳无际，凄然客思多。雪中归代郡，冰上渡滹沱。野戍孤烟出，寒空一鸟过。边庭谁与晤，独赋式微歌。
过丰湖
作者：翁梦鲤
朝代：明
体裁：七言律诗

春到江头细雨霏，西湖烟景望中微。山藏古寺疏钟度，树隐人家独鸟飞。新水鱼龙惊渺漠，大堤桃李竞芳菲。天寒不置习池酒，日夕长桥策马归。
天涯亭
作者：翁溥
朝代：明
体裁：七言律诗

孤亭渺渺郡城西，万里登临思欲迷。海上暮云长漠漠，天边春草远萋萋。珠崖氛祲依山积，铜柱风烟向晚低。怅望凭阑春欲尽，伏波祠下鹧鸪啼。
登黄鹤楼识兴
作者：翁溥
朝代：明
体裁：七言律诗

湖海数闻黄鹤楼，转蓬迟暮乍来游。已无丹诀留仙阁，但见苍烟送客愁。吴苑日斜芳草遍，楚墟云散大江流。乾坤刍狗终归尽，徙倚狂歌何所求。
过青阳望庐山
作者：翟中立
朝代：明

青阳令尹南康守，到处为官有异才。庙食四时奠蘋藻，碑铭千古不莓苔。九华山顶虎巢塞，五老峰头鹿洞开。在在经过非偶尔，祖孙缘却自天来。
望金山
作者：翟宏
朝代：明

削金浮玉碧崔嵬，中截洪流四面开。万里江声连滟滪，一峰秋色接蓬莱。鹘盘塔影天中见，钟带潮音树杪回。不用登临重回首，老龙吟处且衔杯。
上清远峡
作者：翟宗
朝代：明

上到飞宫绝顶隈，始知人世有蓬莱。猿啼古峡乾坤老，潮带寒声涧壑来。两岸鼓钟开白昼，八荒烟雨护楼台。许多遗景难收拾，聊把新诗次第裁。
梅月主人
作者：翟宗
朝代：明

梅花初放月华新，不染东风半点尘。移榻卧梅清一梦，举杯邀月作三人。琼梢影弄瑶台夜，玉镜光涵庾岭春。閒坐小窗味周易，一胸生意满乾坤。
游九华山
作者：翟宗
朝代：明

蹊径萦纡曲似钩，九华人寂水空流。半林青照千山暝，一榻松风六月秋。石磴步冲银汉近，洞箫声断綵云浮。登临不尽豪吟兴，遍倚西风十二楼。
游齐山翠微亭用杜牧之韵
作者：翟宗
朝代：明

江城霜叶正纷飞，拉友登临上翠微。岫列马前青未了，人从花下醉忘归。间云野鹤留仙洞，孤鹜残霞送夕晖。无限乾坤观不尽，漫敲诗句坐苔衣。
邙山晚眺
作者：翟廷蕙
朝代：明
体裁：七言绝句

绮丽山川夕照明，程家旧巷读书声。不堪翘首高原望，野草荒烟满故城。
龙门山色
作者：翟廷蕙
朝代：明
体裁：七言绝句

翠削芙蓉列画屏，水分双影蘸秋清。炎凉物态随时变，独尔高寒不世情。
即席留题
作者：翟彦荣
朝代：明

惠水波湄千点绿，惠山雪拥数重玉。长亭对酒问行程，一榻青云系马足。
挂冠归里有赋
作者：翟彦荣
朝代：明

既把奇才结主知，归来解却侍朝衣。门前多种垂杨柳，留待春风系马时。
寄石滩陈仕行
作者：翟德方
朝代：明

岁月催人鬓易丝，男儿谁分老柴扉。功名君趁妙年立，出处人生识者稀。仕路东西成远别，交情贫富莫相违。长安多少真豪杰，未数裘轻与马肥。
病起谩书
作者：翟德方
朝代：明

平生愿望出流尘，一病奄奄困此身。三十始成从政事，两恩俱未报君亲。已知得失非由我，始信乾坤不负人。馈药时来拜康子，病根拔去满胸春。
黄鹤楼漫兴
作者：翟文英
朝代：明
体裁：七言律诗

重城盘压古南楼，来往登临岁月悠。铁笛云深闻别洞，石渠水涸见沉流。青虬事主无朝野，黄鹤因人有去留。日暮风烟天比极，歌斜长帽几回头。
味琴为文江萧君
作者：翟杰
朝代：明

识者应希听者沈，独将幽思寄遗音。阳春有价高难和，流水无弦杳莫寻。明月碧天双鹤唳，西风疏柳一蝉吟。徘徊隐几忘言久，窗外寒松烟翠深。
圃趣为友人
作者：翟杰
朝代：明

一湾流水四围沙，移竹栽梅趣不悭。春暖芳丛蝴蝶舞，雨匀深坞桔槔閒。翠黏屐露苔稀扫，清隔车尘户返关。逐客日来相问姓，短琴横月小窗间。
松庵为友人
作者：翟杰
朝代：明

秦封未到栋梁身，甘住青山作主人。三径高风聊傲世，一窝生意不关春。香翻酒瓮寒涛滑，光拥书床晚翠匀。欲买西邻分半榻，溪猿云鹤许相亲。
竹林为欧隐居
作者：翟杰
朝代：明

爱竹先生隐趣宽，胜开三径长千竿。清声绕屋风敲玉，素影当庭月舞鸾。茶灶长留从客过，棘篱低插任人看。后园慎勿添花柳，尘俗何曾有岁寒。
翠林为梁隐居
作者：翟杰
朝代：明

溪山何地不蓬莱，绕屋千林翠作堆。金色点穿黄鸟过，练光拖散白云来。野桥通处逢樵问，石榻阴时为客开。红紫楼头易消歇，莫移花药倚阑栽。
葺溪鱼侣为友人张文贵
作者：翟杰
朝代：明

渭水严滩旧一家，肯嫌相伴乐生涯。两三间屋傍溪水，四五尺竿横钓沙。濯足鸥边秋月白，挂罾矶畔夕阳斜。红尘都不干閒趣，风雨萧萧吹荻花。
题恒庵别号
作者：翟杰
朝代：明

抛却尘机百不关，一窝常守称身閒。但知方寸存心处，管甚炎凉变态间。四座乾坤宽眼界，两窗梅竹好容颜。遗编课罢翻成笑，浩浩长江叠叠山。
对联
作者：翟栾
朝代：明
体裁：联

静亦静，动亦静，五脏克消夫欲火；荣亦忍，辱亦忍，平生不履于危机。
戏题髹匠春联
作者：翟永龄
朝代：明
体裁：联

阳春生德泽；万物布光辉。
上吴城
作者：翟溥福
朝代：明

舣舟依岸上吴城，极目乾坤快客情。江汉远通吴楚白，匡庐高插斗牛青。灵祠杂遝陈巫糈，传舍寻常度使旌。明日片帆从此发，重回犹拟及新正。
寄同年给事罗用宾
作者：翟溥福
朝代：明

别时犹记淦江头，转瞬于今六七秋。岁月蹉跎人易老，江湖浩荡水空流。东坡远谪才华俊，子美穷居赋咏优。闻说盘滩花似锦，暂时欢赏莫淹留。
游九华山
作者：翟溥福
朝代：明

峰头名胜郁岧峣，一上南岑四望遥。山拥九华森地轴，塔衔双照插天标。朝看岚翠和烟重，晓过溪声带雨骄。我欲皈依清静里，可能长此避尘嚣。
过南昌
作者：翟溥福
朝代：明

洪都自古称名郡，十万人烟绕郭居。南浦水源来大庾，西山云气接匡庐。滕王阁废空陈迹，孺子亭荒只古墟。薄宦羁离多感慨，不堪吟罢独踟躇。
过池州
作者：翟溥福
朝代：明

昔年曾作青阳宰，今过池州百感俱。岂有仁恩濡小邑，空留宦迹入新书。抚绥犹记三年久，暌别俄经一纪馀。遥望九华清可挹，卧云凝就谪仙居。
过繁昌
作者：翟溥福
朝代：明

县僻无城郭，人稀有草菅。桑间双雉乐，堂上一琴閒。渔屋低临水，农居迥接山。嗟予厌繁剧，对此暂开颜。
送姻家大尹邓廷绶归东莞
作者：翟溥福
朝代：明

用舍行藏道义明，飘然归去世缘轻。鉴湖已遂知章愿，彭泽空留靖节名。夜月屋梁京国梦，春风薇蕨粤山情。蹇予垂白犹羁宦，无限乡心逐去旌。
钦差经画江右属郡预备粮储等务
作者：翟溥福
朝代：明

匆匆王事最关心，跋涉宁辞老病侵。彭蠡溯风舟泛泛，庐山拥雪马骎骎。只愁民散思储粟，每畏天知却遗金。衰朽将何称补报，便应抗疏乞投簪。
题赵氏别墅图
作者：翟溥福
朝代：明

昔闻德裕擅平原，今见东皋地更偏。绕室桑麻春带雨，满畦芝术晓凝烟。银丝细鲙临池斫，粟粒新茶汲涧煎。卒岁优游无一事，笑人刚被利名牵。
山居
作者：翟珠
朝代：明

一区郊外最幽偏，野草山花满砌前。懒甚难抛书过目，病多全仗药延年。不来富贵何须待，无恙烟波自有缘。此意不从通显会，道情谁向峒溪传。
集饮东林梁先生书舍
作者：翟瑀
朝代：明

春月梁园处处花，武陵深处有人家。薜垣静锁轻烟细，石径潜通曲水斜。雨过莓苔沾蜡屐，潮来鸥鹭狎浮沙。主人归隐重游地，漫引清樽赏物华。
穷泛湖源
作者：翟祖佑
朝代：明

一函诒我江枫咏，曾汎荃桡白鹭前。北郭遥连三品石，西新近失四铢泉。几丛弱苇牵长镜，何处残霞带远天。想去暮云平谷口，不知归棹卧凉烟。
游西湖
作者：翟绍高
朝代：明

湖水浅且清，烟波寒日生。石桥回断岸，宝塔倚层城。衣惹江梅落，舟移沙鸟鸣。钱塘故同胜，歌舞重含情。